
Motto: 


În timpul vieţii mele nu s-a întâmplat nimic 
deosebit, am scris niște cărți... 

Poezia pământului 


Radu Igna se întoarce cu fata spre Tara Hațegului, 
priveste dincolo de dealuri si de Muntele Retezat, cauta valul 
care a modelat această tara din tara, ascultă cumva cerul şi 
ascultă pământul pentru a descoperi tainele care au fost, care 
sunt şi care vor fi peste albastrul acesta de Tara Hațegului 
rupt din oglinzile muntelui . 

Scriitorul a strâns în inima sa, în pagini de caiet de elev 
silitor, date despre oameni, vâltoarea faptelor, scrierile 
cronicarilor despre o zonă mirifică a României. A avut 
răbdarea de a aduna, de a căuta, de a studia şi de a fixa pentru 
viitor imaginea unui loc în care s-au întâmplat atâtea şi în 
care oamenii au găsit vocaţia de a trăi româneşte în stil 
propriu, la confluenţa Banatului cu Transilvania şi Valea 
Jiului, aproape de Mureş, pe Valea Streiului, sub umbrele 
adânci luminoase ale Retezatului. 

Ajuns la o vârstă a viziunii calme, Radu Igna pune în 
cartea sa Vocatia culturală a Hațegului, Editura Gligor Haşa, 
Deva, 2009, istoria spirituală a locului, acel loc în care 
istoricii au lăcrimat şi în care nu pot tăgădui fenomenul 
românesc într-o zonă magnetic spirituală şi în care te poți 
pierde sub ninsori de poveste, există doar posibilitatea de a 
găsi ieşirea prin cer, ca să-l parafrazăm pe Marin Sorescu. 

Autorul ne propune un fel de epistolă pentru cititor şi 
pentru locuitorul Hațegului, in care pune degetul pe rana 
istoriei şi spune lucrurilor pe nume: „Eu cred că viaţa noastră 

are sens atunci când luptăm împotriva uitării”, apelând la un 
citat din Emilian Ezechil. 

Dar cuvintele autorului spun cumva mai mult: „Uitarea, 
ceața ce se lasă cu fiecare zi peste ziua ce a trecut”. 

În căutarea sa, Radu Igna redescoperă o {ага frumoasă şi 
spiritul locului ce vine de undeva de departe, străjuită de râuri 
de munte, de păduri саге te învăluie, de muntele care te înalță 
doar privind la el. Hategul are un fel de vocaţie, de cetate de 
ţară. 

Scriitorul a căutat să fie obiectiv şi a adunat cât mai 
multe însemnări, cât mai multe cărți despre acest loc şi a 
descoperit că multe personalităţi au pus ceva din viaţa lor, 
ceva din timpul şi necuvintele lor în cărți care au reflectat 
spiritul Таги Hațegului, că oamenii au fost credincioşi şi până 
la urmă acea zvârcolire de credință a facut să convietuiasca la 
un loc ortodocşi, catolici, greco-catolici sau reformaţi şi să 
lase semne că se poate şi altfel, un fel de zonă liberă a 
credinţei. 

Cartea începe cu acele cărți care au strâns în cuvinte 
taina ținutului, apoi sunt note despre cărţile unor importante 
personalităţi care au descoperit zona cu interes şi bucurie: 
Condica Hațegului, după Nicolae Iorga, Haţegul aşa cum 
apare în Cronica Banatului scrisă de Nicolae Stoica de Haţeg, 
continuă cu Plângerea călugărului Efrem pentru mânăstirea 
Prislop. 

Radu Igna caută esenţa vremurilor: istoria vicariatului 
greco-catolic sau istoria specifică locului la începutul evului 
mediu românesc, pentru a face o călătorie cu Romulus Vuia 

prin ţinut şi prin zona vecină a Pădurenilor, insistă pe 
călătoria făcută de Aron Densuşianu cândva sau pe graiul 
locului pus în evidență de Ovid Densuşianu, pentru a 
prezenta modelul hafegan aşa cum 1-а văzut Adrian Andrei 
Rusu. 

Preocuparea pentru zonă a mers mult mai adânc, a 
prezentat obsesia colonelului Zagorif pentru Tara Hațegului 
ca locul unde a fost, după cercetările sale, Sarmizegetusa lui 
Decebal, pentru strădaniile unui arheolog aproape necunoscut 
care a trait în vatra Hațegului, Hristache Tatu, cel care a 
căutat mărturii despre istoria dacilor, aici, la intersecția 
marilor bulevarde ale istoriei. 

Eroismul românilor a fost reflectat în istoria unui 
batalion de vânători de munte, о istorie a militarului român 
care biruie timpul, vremurile, tradiția şi moartea într-un mod 
special. 

Despre aprovizionarea cu apă în Dacia romană a scris 
Gică Băieştean, arătând tehnici sau soluţii pentru viata 
civilizată din Dacia romană, ca efect al puterii care ştie ce 
vrea într-o provincie care lupta continuu, până la 
autodistrugere. 

Epoca din anii 1950-1960 este pusă în evidenţă şi în 
contrast cu marile perioade ale istoriei prin registrele simple 
ale unui inspector şcolar, spiritul contorsionat al vremurilor 
apare din procesele verbale ale unor funcționari care erau 
presati de politic să facă lucruri contrare istoriei. E un mod de 
abordare simplu şi relevant, viata a lăsat urme în marea 
arhivă a lumii. 

Această panoramă a zonei a fost atent studiată de Radu 
Igna şi ne prezintă esența, uneori descoperă lucruri 
contradictorii şi refuzate de vremuri, prin cărţi aruncate la 
deşeuri, la topit, le recuperează cu dragoste pentru că era 
ceva mirific, fascinant: pântecul istoriei unde s-a format 
poporul român. Au fost ani buni în care scriitorul a strâns 
date, cărţi, scrieri unele nepublicate şi care nu ar fi avut şansa 
să fie publicate înainte de 1989, a avut răbdarea de a se 
împotrivi uitării, a prins portretul unui anonim ca Mihai Baiu, 
ce a lăsat manuscrise în urma sa, mult mai interesante decât 
scrierile de rutină de astăzi. 

Autorul pune în evidență şi operele unor importanți 
scriitori care au scris despre {ага aceasta, de la Jokai Mor cu 
povestea lui Faţă Neagră, la Gligor Haşa care a scris despre 
tainele istoriei poporului dac, punând, apoi, în evidenţă 
amintirile silvăşene ale Ceciliei Terezia Bolchiş - Tătaru, 
prezentând mişcarea literară a poeţilor de Haţeg ca Romulus 
Constantinescu, lonel Amăriuţei sau lonel Drăgănescu, 
Constantin Stancu. 

Nu sunt uitate ziarele care au apărut la Haţeg, ca 
„Arena”, ,,Columna” sau „Cuvântul adevărului”. 

Chiar şi fotografii sunt amintiţi, cei care au prins clipa de 
aur a ţării în fotografii memorabile: Horvath Josef sau Aurel 
Anca, ori pictorii care au adus un strop de viaţă în culoarea 
anotimpului de Haţeg precum Gulie Gheorghe sau Vasiloni 
Drăgălin, Blaj Titus. 

Inspirat, autorul încheie cu o notă de prezentare a cărții, 
în limba română şi limba engleză. 

Ca un mit al omului de Haţeg se evidenţiază Joan 
Munteanu, memorandist din zonă, judecat de puterile vremii 
pentru că a difuzat Memorandumul Românilor în zonă într-o 
vreme grea pentru români, în anii 1892, sub guvernare 
străină. Eroul, aproape anonim, are doar o cruce în cimitirul 
din Haţeg, semn că a trăit aici şi a murit demn, că a rezistat 
procesului politic de la Cluj din anul 1894 şi că la întrebările 
judecătorului a răspuns simplu, în logica românului care se 
vrea liber, alături de marile personalităţi care au luptat pentru 
istoria românilor ca dr. loan Raţiu. 

Meritorii pentru Radu Igna sunt acele pasaje extrase din 
procesul care a avut loc la Cluj ca un moment de demnitate şi 
iluminare a intelectualului român la vreme de cumpănă 
pentru istoria neamului. 

Autorul: ,, Pana când a trăit loan Munteanu? Am apelat la 
arhivele oraşului. Nu există date din acea vreme. A trăit oare 
pe vremea Marii Uniri din 1918? Posibil. Ar fi împlinit 73 de 
ani, judecând că s-a născut în 1845. Şi ce s-a întâmplat în 
viata lui de la întoarcerea de la Cluj? Cu siguranţă, nu a fost 
primit cu urale...”. 

Dar cartea aceasta de aducere aminte şi învățătură a 
profesorului pentru elevul necunoscut din România, începe 
cu un pasaj scris de Ovid Densuşianu: „Drumul ce duce de pe 
vale Streiului spre Haţeg <<pă su vini>> cum se zice în 
graiul locului, ori de pe coastele ce ascund Silvaşul se vede 
desfăşurându-se una din cele mai frumoase privelişti de 
poezie a pământului românesc”. 

Cartea merită citită pentru că poezia locului ne face mai 
buni, iar un răsărit de soare în aerul rece de munte din Tara 
Hațegului pictează o lumină ireală peste cei care au fost, ce 
sunt, ce vor fi... 

Despre sfintenia scrisului 


Pe Radu Igna l-am cunoscut în sens spiritual mai ales 
după ce a ieşit la pensie, când şi-a publicat scrierile, romane, 
schiţe, note de călătorie, când a dezvăluit în cărțile sale о 
lume interesantă, profundă, dar dureros de reală. 

Mi-a fost profesor, atunci nu am înţeles. Ulterior am 
înţeles că trebuie să te baţi pentru condiția umană. 

Am reţinut de la scriitor dragostea sa pentru oameni şi 
locuri, a fost mereu atent cu cei din jur şi le-a dat un sfat, o 
idee, un gând bun. Romanul său Vâ/toarea e poate unul 
dintre cele mai importante din literatura română 
contemporană. Un roman dens, pânza lui de cuvinte se 
întinde peste mai mulţi ani. Memoria este provocată la un 
exerciţiu de rezistenţă prin tema romanului, prin subiect, prin 
idei. 

Discret, a adunat povestiri despre oameni din Țara 
Hațegului şi а scris о carte mărturie despre poezia 
pământului. Erau ani în care culegea în tăcere, discret, 
mărturii despre miracolul din aceste locuri speciale. Părea că 
nu se întâmplă nimic deosebit în timpul vieţii sale, dar erau 
zile pline în care scria, lăsa ideile să devină romane, cronici, 
jurnale de călătorie. Este printre puţinii scriitori din România 
care a avut curajul să abordeze viața dascălilor în secolul al 
XX-lea, în suprafața dură a epocilor contradictorii. 

Romanele lui despre profesori sunt romane ale 
conştiinţei care pătrunde dincolo de aparente, sparge 
barierele dintre a şti şi a nu şti. Poate acesta este dilema la 

care scriitorul s-a străduit să dea răspuns: poţi să cunoşti, poţi 
să cunoşti. Dar vei plăti preţul dacă tu nu ştii... 

Personal, am fost încurajat de Rudi, cum îi spun 
prietenii, să scriu. A scris la rându-i câteva cuvinte despre 
poezia mea. A fost sincer, direct şi cu dragoste. M-a încurajat 
să mă desăvârşesc ca scrib. M-a recomandat şi mi-a deschis, 
în felul său cald, unele uşi care erau în ruină. Am primit 
mereu o lecţie discretă de viata şi umor de la Rudi. 

il ştiu din momente mai grele, dar a lăsat un mesaj 
pentru cei din jur: există soluţii până la urmă. În camera sa de 
scriitor din Haţeg mi-a povestit o parte din romanele sale 
înainte ca acestea să vadă lumina tiparului. Avea şi are un 
sentiment al sfinteniei scrisului. Dorea să prindă esenţa, viata 
la modul sublim. A reuşit. Conta mult cum va reacţiona 
cititorul... 

Cartea sa despre lumea din ţinutul acesta, Vocafia 
culturală a Hațegului е un document important despre 
oamenii locului şi despre amprenta spirituală a locului în 
geografia complicată a Europei. Deşi adoră clasicismul e 
mereu interesat de mişcarea modernă a sufletului în epocă. 
Are un simţ deosebit al valorii, vede eroii, oamenii care au de 
spus ceva lumii, chiar dacă aceştia rămân în umbra 
anonimatului. Rudi îi vede şi scrie despre ei. Îi vede aşa cum 
sunt. Creionează personaje, le dă viaţă prin cuvinte pline de 
viata. La timpul potrivit mi-a deschis ochii asupra valorilor 
creştine, mi-a arătat sensul într-o lume care părea că nu mai 
are valori, o lume a tranziţiei în anii nouăzeci, apoi în anii 
două mii, a ştiut să îmi mobilizeze viziunea. 

Îi sunt recunoscător pentru lecţia pe care am primit-o. 
A fost o lecţie implicită, nu explicită. Dar necesară. 

A scris câteva cărţi despre călătoriile pe care le-a făcut, 
a lăsat un mesaj românilor: dacă acolo se poate, se poate şi în 
România. 

Rudi, cum îi spun prietenii, s-a impus în mod discret 
dar consistent în peisajul literar al Ardealului. Peste vremuri, 
hateganii vor redescoperi Тага Hațegului şi datorită lui Radu 
Igna, scriitor şi cronicar, iar cultura europeană va accepta că 
există o literatură de nişă care aduce echilibru în mintea 
oamenilor, o literatură reprezentată demn de Radu Igna. 

Mi-a vorbit cu multă căldură despre romancieri 
moderni străini şi români, despre Cornel Nistea, a cărui operă 
a urmărit-o cu interes, apoi despre Dumitru Hurubă, pe care 
l-a apreciat ca un bun umorist, penetrant şi creator al 
rezervației cu zapaciti, una de tranziție... eternă... A avut 
cuvinte de laudă despre proza scurtă (Oraşul scufundat) 
scrisă de loan Barb, i-a dat câteva sfaturi, l-a lăudat, apoi a 
scris cu aplomb despre romanul meu Pe masa de operaţie, 
am schimbat mereu păreri despre literatură, despre viaţă, 
despre scriitori. Mi-a mărturisit că Eugen Evu a depus un 
efort considerabil la Hunedoara pentru a scoate literatura 
zonei în paginile revistelor de cultură, deşi nu l-a înţeles 
întotdeauna, dar rămâne o personalitate puternică... 

În ultimii ani a fost preocupat de starea de sănătate a 
scriitorului Gligor Haşa, i-a dedicat o carte despre operele 
scrise, despre viaţa acestuia. A urmărit fenomenul literar din 
judeţul Hunedoara şi din Тага Hațegului, a fost prezent la 

întâlnirile cu scriitorii organizate de Biblioteca Judeţeană 
Hunedoara „Ovid Densuşianu”, director activ loan Sebastian 
Bara. A fost aproape de regretatul Ştefan Nemecsek în 
Festivalul „Mineriada liceenilor” organizată de acesta în 
Valea Jiului, având ca scop promovarea tinerilor români din 
{ага şi străinătate, pasionaţi de cărți, de literatura, de mărturie. 

Nu am avut curajul să-i spun Rudi, dar acum pot să îl 
strig aşa, epistola aceasta mă eliberează de condiţia tranziţiei. 
Mi-a plăcut să-i spun Domn” Profesor, era mai comod... 


Notă. Textele din această carte au apărut în revistele: 
„Provincia Corvina” (Hunedoara), „Nova Provincia Covina” 
(Hunedoara), „Vatra Veche” (Târgu Mureş), „Citadela” (Satu 
Mare), „Reflex? (Reşiţa), „„Contraatac” (Adjud), „Astra 
Blăjeană”... cu acceptul oamenilor de cultură, scriitori 
preocupaţi de promovarea literaturii române bune din 
provincie: Eugen Evu, Nicolae Baciut, Aurel Pop, Octavian 
Doclin, Adrian Botez, Maria-Daniela Panazan... 

Radu Igna, note biobibliografice... 


Numele folosit în activitatea literară: Radu Igna (în acte 

Rudi Igna). 

Data si locul naşterii: 6 noiembrie 1934, Glodghilesti, 

Hunedoara. Părinţii: Pavel, Lucretia, țărani. 

Studii: Universitatea Bucureşti, Facultatea de Filologie. 

Profesor de limba română şi limba engleză în judeţul 

Hunedoara: Almaş, Sălişte, Zam, Haţeg, Sântămaria-Orlea. 

Cărţile sale, scrise de-a lungul anilor, au apărut după 1989. 

Anul primirii in Uniunea Scriitorilor din România: 2003, 

Filiala Sibiu. 

Cetăţean de onoare al oraşului Haţeg din anul 2004. 

Călătorii în străinătate: Anglia, Suedia, Turcia. 

Debut: în revista “Orizont”, Timişoara, cu proză scurtă, 

1986, prezentare de Ion Arieşanu. 

Premii literare: Premiul Uniunii Scriitorilor din România, 

Filiala Sibiu, 2004. 

Premiul Opera Omnia al U.S.R., Filiala Alba-Hunedoara, 

2009. 

Diploma de onoare a Consiliului Judeţean Hunedoara, în 

anul 2011. 

Cărţile sale, scrise de-a lungul anilor, au apărut după 1989: 
Armonia snack-bar, proză scurtă (prezentare pe coperta 

a IV-a de Ion Arieşanu), Editura Corvin, 2000, Deva. 
Vâltoarea, roman (prezentare pe coperta a IV-a de 

Dumitru Hurubă), Editura Corvin, 2001, Deva. 

Cultură si civilizaţie suedeză, note de călătorie, postfață 
de Eugen Evu, Editura Signata, Timişoara, 2002. 

Nimic deosebit în timpul serviciului meu, miniroman 
(prezentare pe coperta a IV-a de Ada Cruceanu), Editura 
Modus P.H., Reşiţa, 2003. 

Valea proscrişilor, roman (prezentare pe coperta a IV-a 
de Valeriu Bârgău), Editura Călăuza v.b., Deva 2004, 
premiul Uniunii Scriitorilor din România, Filiala Sibiu, anul 
2004. 

Lazăr nu mai vine, proză scurtă (prefaţă de Adrian 
Dinu Rachieru), Editura Călăuza v.b., Deva, 2005. 

Condamnat, roman, Editura de vest, Timişoara, 2007 
(prefața Gligor Haşa), premiul revistei „Discobolul” în anul 
2011. 

Vocatia culturală a Hațegului, Editura Gligor Haşa, 
Deva 2009 (Ediţia a П-а, 2010). 

Istanbul, un oraş pe două continente. Note de 
călătorie, Editura David Press-Print, Timişoara, 2011. 
Premiul USR, Filiala Alba-Hunedoara, 2012. 

Gligor Haşa. Omul şi opera, Editura Gligor Haşa, 
Deva, 2012. Ediţia a doua, revizuită, a apărut la Sibiu: 
Editura CronoLogia, 2014. 

Haţeg. Vremuri şi oameni, fapte şi mărturii, Editura 
CronoLogia, Sibiu, 2014 (prefața Gligor Haşa, postfata 
Maria-Daniela Pănăzan). 

Referinţe critice: în revistele „Orizont”, „Cuvântul 
liber” - Deva, „Opinii culturale” - Deva, ,,Arhipelag” - Deva, 
„Provincia Corvina” - Hunedoara, „Vatra” - Târgu Mureş, 
„Sinteze prahovene”, „Ardealul literar” - Deva, „Origini” - 
SUA., „Reflex” - Reşiţa, „Euphorion” - Sibiu, „Agero” - 
Germania, „Astra Blăjeană” - Blaj...; 

Personalităţi române şi faptele lor, vol. XXII — Iasi, 
2006; 

Dicţionarul scriitorilor români de azi, laşi, 2011. 


Revista Origini (A review of literature, ideas and the 
art), din SUA, în numărul său 6-7 / 2004 publică un amplu 
articol despre Radu Igna, scris de doamna Teresia В. Tătaru, 
о reputată scriitoare stabilită de mulţi апі în Germania: 
„Despre scriitorul hategan Radu Igna, putin cunoscut, scrie 
autoarea, nu se poate vorbi decât la superlativ. Este un 
autentic talent, un om de o modestie model şi de o ţinută de 
conştiinţă, la fel. Scriitorul şi criticul hunedorean, Dumitru 
Hurubă, spune: „Radu Igna este unul dintre cei mai înzestrați 
şi mai serioşi prozatori români de la această oră” 

Citindu-i lucrările ajungi singur la această concluzie, cu 
sentimentul de satisfacţie că aprecierea criticului nu este nici 
регіща de „bisericuțe? literare, nici vorbă de clacă. 
Prozatorul, continuă articolul, s-a născut în 1934, la data de 
6 noiembrie, în satul Glodghilesti, Hunedoara, din zona 
frumoasă a Văii Almaşului, pe dreapta Mureşului. Este 
absolvent de Filologie din Bucureşti şi a lucrat ca profesor la 

şcolile din Almaş, Sălişte, Zam, tot pe dreapta Mureşului, 
Sântămaria-Orlea si Hațeg, localități cu răsunet de 
îndepărtată şi îndelungată istorie. Zam, unde Munţii Metalici 
(nord) şi Munţii Poiana Ruscă (sud) se apropie formând un 
frumos defileu îngustând valea largă a Mureşului, adevărată 
stațiune climaterică, a fost o regiune extrem de păduroasă pe 
vremuri şi un colt al vestitilor haiduci. Sântămaria-Orlea din 
Тага Hațegului, bogată în vestigii daco-romane, îşi cunoaşte 
istoria scrisă din secolul al XIII-lea, iar Hategul, oraşul care a 
dat numele depresiunii de la poalele Retezatului, „Тага 
Hațegului”, este de asemenea bogat în vestigii ale istoriei 
noastre străbune, iar documentele scrise îl atestă din secolul 
al XII-lea”. 

Între vâltoarea vieții şi valea proscrişilor, 
nu se întâmplă nimic deosebit... 
Antologia unui romancier, viaţa ca 
mărturie 


Radu Igna, scriitor din Haţeg, membru al Filialei Alba- 
Hunedoara a Uniunii Scriitorilor din România, a publicat la 
Editura Tipo Moldova, Iaşi, 2013, o antologie cuprinzând trei 
romane pe care le consideră reprezentative pentru opera sa: 
Vâltoarea, Valea proscrişilor, Nimic deosebit în timpul 
serviciului meu... 

Antologia cuprinde note biobibliografice, referinţe critice 
şi ne sugerează că istoria literară va trebui să ţină cont de 
acest important romancier care a prins în cărțile sale viata 
specială a celor din Ardeal, a pus în lumină tragediile 
personale şi erorile colective, ne-a propus personaje de 
referinţă din istoria destul de recentă a românilor. 

Plecat de la ţară, din Glodghilesti (Hunedoara), trecut 
prin încercări esenţiale, fiind exmatriculat politic de la 
Facultatea de Filozofie, Secţia Ziaristică a Universităţii 
Bucureşti în anul 1959, având numeroase perioade de 
tensiune in viata sa de profesor de limba română şi limba 
engleză, acum pensionar, ajuns la vârsta maturității depline, 
Radu Igna (n. 6 nov. 1934) ne lasă moştenire o lume 
frământată care depăşeşte marginile veacului prin pasiunea 
pentru viata, simplu, profund, cu vorbe de duh care dau 
culoare epocii. 


21 


CONSTANTIN STANCU 


Autorul a fost premiat de Uniunea Scriitorilor din 
România de mai multe ori, este cetăţean de onoare a oraşului 
Haţeg şi remarcat de Consiliul Judeţean Hunedoara cu 
diploma de onoare, dar, probabil, premiul cel mai important 
este aprecierea cititorilor şi a prietenilor scriitori: Dumitru 
Hurubă, Radu Ciobanu, Gligor Haşa, Eugen Evu, Teresia B. 
Tătaru, Valeriu Bârgău, Adrian Dinu Rachieru, Constantin 
Stancu, loan Barb, loan Evu, Maria-Daniela Panazan... 

Profesor onest şi plin de dragoste pentru elevii pe care i-a 
format, trăieşte în provincie, cu puterea vremurilor pe umeri, 
scrie, ne provoacă la joaca memoriei, un joc profund, pe care 
dacă nu-l acceptăm, ne refuzăm identitatea. 

Despre romanul Vâltoarea, putem remarca faptul că este 
un roman important. lată o frază definitorie: , Iosif păşeşte 
printre ierburi până la uşa tindei. Mai aruncă o privire spre 
priciul unde a dormit în acel an al copilăriei, deschide 
aparatul şi fotografiază casa ce se impotriveste cu 
încăpățânare pădurii hotărâtă să o inghita”. 

Autorul, născut în deceniul al patrulea al secolului trecut, 
deşi publică cumva târziu dar cu vigoare, este stăpân pe 
talentul său. Romanul scris în anul 1968 şi revăzut în anul 
2000 are ceva trainic din greutatea adevărului care rezistă, iar 
răbdarea scriitorului dă valoare incontestabilă volumului şi-l 
pune în lumina istoriei. Iniţial, romanul a fost publicat la 
Editura Corvin, Deva, 2001. 

Din vremurile care au fost rămâne totdeauna o imagine 
care se poate disipa. Există o stare pe muchie de cuţit, ceva 
foarte îngust pe care lumea merge, prin Vâltoarea, gaura 

neagră a vremii, un loc unde se rotesc destine până la 
punctul de dispariție. 

Scriitorul prinde în cuvinte vechi şi în iubiri noi 
imaginea satului din Transilvania la început de epocă ce s-a 
vrut totalitară, o epocă grea în care au pierit în vâltoarea 
vremurilor vieţi, obiceiuri, tradiţii, iubiri, erori, istoria, ceva 
s-a schimbat brutal, irepetabil... 

Gândul ne duce la Marin Sorescu, apreciat pentru 
volumul de poeme-scrieri-imagini „La lilieci“, considerat ca 
exemplar pentru că a răpit ceva din eternitatea satului 
românesc. 

Radu Igna nu a urmărit neapărat un fir narativ de 
excepție, cred că nici nu l-a interesat, el s-a aplecat în suflete 
pentru a ne arăta ce a fost atunci, la începutul anilor perioadei 
socialiste-comuniste... Socul a fost puternic, o lume spirituală 
se dărâma, începea o altă lume care nu putea să-şi fixeze 
identitatea. 

Gospodăria ţărănească din Ardeal se prăbuşeşte sub 
presiunea formidabilă a vremii, oamenii nu mai înțeleg, 
notarul, primarul, învățătorul nu mai ţin pasul cu adevărul, 
sărbătorile au fost altele, credința mai are importanţă, 
animalele tăcute, pădurea se împietreşte într-o culoare verde- 
etern... 

Radu Igna acceptă realitatea cu blandete, este ceva din 
trecutul acela care îi aparține şi lui, mai ales pe plan spiritual, 
este mişcarea valului care 1-а prins şi pe autor la început de 
viaţă, invadându-i sufletul cu absolut... 

Limbajul este autentic, sunt folosite cuvinte din 
vocabularul fundamental al locului: colop, drot, ojină, 
minceni, farbă, bică, sopon... Aceste cuvinte trezesc in 
mintea cititorului vremea, copilăria, părinţii, pădurea, 
sărbătoarea... Cei care au trecut de vârsta a doua se regăsesc 
cu dragoste în povestea eternă, cei care sunt tineri îşi 
descoperă trecutul pe care nu l-ar fi aflat niciodată, pentru că, 
din păcate, nu mai există ceva care să-i lege de trecut, nu mai 
redescoperă istoria, care rămâne o temă de casă, citită sau nu, 
dar nu studiată... 

Cititorul are în finalul cărții un glosar, pentru a putea 
pătrunde în esenţa naraţiunii, pentru a înţelege că a existat o 
lume, acolo, în Transilvania, o lume a lumilor... Trecând 
vremurile, s-au pierdut noțiunile, cuvinte s-au topit în ceața 
istoriei... 

Manelizarea culturii a dărâmat memoria noastră de 
români... Răspunsul scriitorului este viata, simplu, cu 
dragoste. Meritul lui Radu Igna este de a ne oferi acest tablou 
de început de epocă... Trebuie să-l primim ca pe un dar 
special. 

Plata păcatului este moartea, dar prea repede uităm că 
mor alţii pentru noi pentru ca viitorul să ne rămână intact. 
Vâltoarea este şi fotografia unei epoci cu multă suferință, 
care marchează cititorul. 

„Dimineaţa l-au îmbrăcat cu cămaşă şi izmene albe de 
bumbac, cureauă lată, bocanci în picioare şi colop nou în cap, 
laibărul cel bun al lui Pavel în spate şi l-au dat în seama 

feciorilor să fie cu ochii pe el ca nu cumva să se rătăcească 
prin oraş... “ 

Romanul Valea Proscrişilor, publicat iniţial la Editura 
Călăuza v.b., Deva, în 2004, consilier editorial regretatul 
Valeriu Bârgău, abordează starea de viata a învățătorului aflat 
pe margine de timp, căutând o cale de ieşire din Valea 
Proscrişilor, acolo unde 1-а împins destinul. 

Învățătorul este prea important pentru o comunitate 
pentru a fi uitat, pentru a fi îndepărtat din treburile obştii. 
Privind din interiorul acestei profesii scriitorul ne propune o 
etapă din viaţa unui profesor, în plină epoca socialistă, când 
este repartizat într-o localitate de munte, uitată de oficialitatii, 
o localitate mică, unde se petrec drame imense. Viitorul 
copiilor depinde de profesor, dar puţini înţeleg aceasta. 
Profesorii de la şcoala din Valea lui Vlad se luptă pentru 
orgolii mărunte, inspectoratul de specialitate este preocupat 
de propagandă, Koty Neni — bucătăreasa, este interesată de 
universul ei închis de la bucătărie, dar important pentru toți, 
administratorul şcolii nu vede dincolo de dealuri, preotul 
Satului pare prins în slujba lui eternă, toți au marile-mici 
probleme de rezolvat, doar profesorul Gorun, om de modă 
veche, bazându-se pe principii sănătoase, vede dincolo de 
profesie o stare de apostolat pentru comunitate. Personajul 
principal. Cristian Ştefănescu, pregătit a-i urma la conducerea 
şcolii, este bine instruit, dar în formare, abia pricepe sensul în 
care se mişcă lucrurile în valea pe care o numeşte Valea 
Proscrişilor, pentru că este un puls specific în acest loc. 

Peste toate planează imaginea epocii, cu „ciripitori” la 
Inspectorat, cu dosare făcute pentru a şantaja, nu pentru a zidi 
oameni, cu inspectori activişti, cu multă superficialitate şi 
formalism, cu pericolul permanent al schimbării pe criterii 
politice, cu tensiunea şocurilor specifice epocii socialiste. 
Omul nu prea contează, intelectualul nu are valoarea lui de 
intelectual, ci este doar funcţionarul de la şcoală. Gorun vede 
altfel, tânărul Cristian vrea altfel, dar toţi se împiedică de 
ceva, lumea refuză schimbarea, lumea s-a rupt de lumea 
autentică, rămâne încremenită în vetusta stare a satului 
afectat de dorul după pământ, lucrul la câmp, betivul necesar 
din peisaj, intelectualul rasat pierdut în culorile anotimpului, 
urmărit ca fost anticomunist, cu sabia deasupra capului, cu 
suferinţa sa inutilă şi provocată, cu ritualul refuzului... 

De remarcat modul în care tânărul profesor învaţă de la 
viata, direct, pe viu, cum se formează în această vale uitată de 
lume, cum primeşte putere din labirintul satului. Contactul cu 
elevii simpli de la ţară, care sunt marcați de munca lor, de 
credinţa lor, de pământ, vite, timp, este semnificativ. 

Profesorul Stefanescu meditează: „Acest Vasile Р. 
Munteanu mi-a îmbogăţit cunoştinţele de psihologie şcolară 
punându-mi răbdarea la încercare. Mi-a fost un adevărat 
maestru. Elevul fără caiete, creion, vreo unealtă de scris, 
nimic! În schimb are un pumn agresiv şi o gură spartă. I-am 
cumpărat creioane, stilou, cerneală, un pix şi trei caiete. A 
doua zi a venit fără ele. Le-a pierdut. M-am repezit la el şi, 
apucându-l de gulerul cabatului, l-am scuturat cu violenţă ca 
pe un рот”. 

Elevul acesta îi dă o lecţie de viaţă profesorului Cristian, 
copilul trebuie să aibă grijă de familie pentru că tatăl îi este 
bolnav. Între teorie şi practică profesorul învaţă marea lecţie 
a vieţii de fiecare zi, o lecţie necuprinsa in programa şcolară. 

În paralel, Cristian devine un adevărat bărbat, cunoaşte 
câteva femei, pe medicul din Valea Proscrişilor, o femeie mai 
în vârstă decât el, dar liberă, pendulând între suflet şi interes, 
abordând dragostea de lume ca pe un exerciţiu necesar, apoi 
femeia locului, Cumbrie, cu viaţa ei sănătoasă, cu dragostea 
esenţială urcând din pământ ca o plantă, trecând dincolo de 
cultură şi vreme. Toate îi marchează existenţa şi-l schimbă, 
într-o lume care îşi caută sensurile. 

S-ar părea că tânărul profesor, bine educat, în plină 
formare, va fi noul director al şcolii, toate converg pentru a-i 
urma bătrânului Goron, pierdut între bătrâneţe şi moarte. 
Secvența morții bătrânului învăţător Goron îi marchează ре 
toţi, el moare la datorie, precum acei cai bătrâni în războaie. 
Dispariţia lui din Valea Proscrişilor este un eveniment pentru 
memoria locului... 

Până la urmă urmaşul Cristian nu ajunge director. De ce? 
Răspunsul este chiar în noi, este etern, suferința are aceeaşi 
fata în orice epocă, chiar dacă în aparenţă este altfel. 

Deşi cititorul nu a întâlnit mare aventuri şi nici scene de 
dragoste care să şocheze, va descoperi însă modul cum omul 
se poate forma în această lume şi cum există o ieşire din 
Valea Proscrişilor, după cum există o ieşire din comunism, 
din tăcere. Pentru tânărul cititor poate tema sau subiectul 

cărții nu par interesante, dar dincolo de mode şi stiluri 
rămâne viata, aşa cum este ea, o viata plină de miracole. 

Romanul începe şi se sfârşeşte simbolic cu imaginea 
betivului din sat, o imagine care subliniază căderea omului în 
cele de jos, în mlaştina vremii, dureros pentru un intelectual 
adevărat... 

„În acel moment răsună în liniştea de piatră un cunoscut 
strigăt de om turmentat şi Tirea se ivi aproape de punte, 
venea strigându-şi tirada... ” 

Există vremuri în care nu se întâmplă ceva deosebit, 
există vremuri în care, totuşi, se mai petrec unele lucruri 
importante, care ne schimbă vieţile, aşa, pe nevăzute. 

Radu Igna, scriitor sensibil, atins de puţină tristeţe, cu o 
straduinta demnă de remarcat pentru redarea unor evenimente 
pe care noi, românii, le-am cam pus sub preş, fugind de lipsa 
păcii interioare, atent la memoria noastră cea de toate zilele, 
scriitorul retras în cărțile sale şi-n regretele sale, ne propune 
romanul Nimic deosebit în timpul serviciului meu. 

Se pare că şi scriitorii au un timp al lor, un timp special 
când se schimbă epocile, oamenii, destinele. Este un timp 
special, care iese din timp, un timp în care se pierd 
identitățile. Această scriere a fost iniţial încurajată de 
publicaţiile REFLEX, din Reşiţa, în anul 2003, redactor şef 
fiind poetul Octavian Doclin. 

A trebuit să treacă o revoluţie peste noi, pentru ca să ne 
reamintim de propriul destin. Romanul redă marginea de 
timp dintre un veac şi altul, 22 decembrie 1989, dată 
semnificativă pentru români, de referinţă pentru cei în viata, 

încă, pentru că va veni o vreme când urmaşii noştri nu vor 
mai şti niciodată că a existat un veac de singurătate... 

Radu Igna abordează evenimentele din perspectiva zilei 
de 21 decembrie 1989, atunci lumea nu se schimbase, 
mentalitatile erau neatinse de libertate, activişti de partid 
„luptau” pentru un „viitor strălucit”, oamenii erau de pază 
pentru a se apăra de alti oameni: profesori, ingineri, medici 
veterinari, păzeau o idee moartă demult, printre ei se 
rătăceşte necunoscutul, în timp се milițienii veghează in post, 
femeile cu talent de primar se zbat între sarcini de partid şi 
adulter... Arma de pază este la vedere, cei multi sunt anonimi, 
restul aşteaptă, simt aerul de liberate, rememorează vremuri 
trecute, obiceiuri, miroase a praf de puşcă. 

Adrian Nedelcu, un profesor dintr-o localitate rurală 
uitată din România, se zbate între simţul datoriei şi evadarea 
din cercul strâmt al istoriei. Este de pază şi nu ştie de ce, în 
timpul serviciului său nu se întâmplă nimic, formalismul este 
obişnuit, el continuă să se deplaseze la serviciu cu aceeaşi 
bicicletă, trece prin istorie pe bicicletă, nu-l vede nimeni ca 
om în sine, doar ca obiect. 

Într-o singură zi se schimbă vremurile, apare lupta pentru 
scaunul iluzoriu al libertăţii, nimic nu se întâmplă în mod 
deosebit, aceeaşi oameni se luptă pentru putere, îşi spun 
acum domnule, ei, foştii tovarăşi, legaţi prin legea nevăzută a 
căderii libere. În toată această agitaţie de sfârşit de lume, este 
şi colegul Ion, profesor care se simte bărbat, el continuă 
adulterul cu doamna ajunsă primar început într-o altă epocă, 

cu atenţie şi energie, ca activitate de bază în noua epocă, 
prefigurând industria sexului şi a pornografiei. 

„О perdea neagră s-a aşternut afară, în fata geamului, ştiu 
că afară cad însă fulgi mari, că vremea confuză din ultimele 
zile s-a schimbat”. Acesta este stilul lui Radu Igna, un stil 
curgător, descriind lucruri simple într-o manieră profundă. 
Fraza descrie vremurile. Povestirea este marcată de o anumită 
tensiune, scriitorul consemnează faptele, curat, fără mari 
pretenţii de intelectual aflat la post între o epocă şi alta. Cred 
că peste vreme, scrierile acestea se vor redescoperi, pentru că 
ele redau fidel vremurile. Uneori ne este ruşine de ce a fost 
înainte, dar acolo este viaţa noastră, plină de sensuri. 

Titlul romanului este uşor ironic, dar revelatoriu, pentru 
unii nu s-a întâmplat nimic, pentru alţii încep alte vremuri, cu 
aceeaşi oameni. Dar oamenii nu se schimbă peste noapte, de 
aici începe drama adevărată. Un profesor anonim este arestat, 
fiind confundat cu un securist, iar un fost activist de partid 
comunist are o piatră în inima sa: „Orice va fi, oricum va fi, 
zicea Mirescu, avem conştiinţa împăcată că ne-am făcut 
datoria. Am muncit zi şi noapte ca să facem о {ага noua. 
Le-am construit fabrici, le-am dat locuri de muncă, blocuri cu 
apartamente, i-am instruit prin şcoli, nu le-a convenit, vor 
altceva. Îi priveşte. De condus nu vor putea conduce fără 
noi”. Aici este drama unui popor, gândul virusat de politică, 
drogul puterii... Poate de aceea nu s-a întâmplat nimic 
deosebit... Eroul principal al căţii mai are o şansă: 
pensionarea... o altă eroare a vremii. 

La Haţeg, retras în memoria locului, Radu 1рпа a 
continuat să scrie, pentru că aşa se roagă cei care au tristețea 
prelungită din timpul serviciului... 

În unele zile însorite scriitorul are curajul să treacă pe o 
bicicletă demodată prin fata adolescenților prinşi între un 
veac şi altul, adolescenţii, elevii eterni dintotdeauna... 

Doar trei romane în această antologie, definitorie şi 
cumva deschisă. Radu Igna lasă o mărturie curată despre 
lume. 

Eugen Evu notează: „Romanul Vdltoarea este cel mai 
reuşit roman ре care l-am citit în ultimii ani. Prin forța unui 
narator a cărui luciditate este insuportabilă”... („Provincia 
Corvina” nr. 21/2001). 

Dumitru Hurubă reţine: „Radu Igna şi-a demonstrat nu 
doar harul de foarte bun narator, ci şi de respect, 
responsabilitate şi dragoste pentru actul de creație ( în revista 
„Vox Libri”, Biblioteca Judeţeană Hunedoara - 2011”). 

Valeriu Bârgău a ţinut să sublinieze: „Valea proscrişilor 
este o carte în care ecoul personajelor se amestecă într-un 
iureş de obsedant de deceniu cu iureşul sălbatic al naturii, al 
caracterelor exemplare” (coperta a IV-a a cărții). 

Stilul autorului este al unui profesionist, stăpân pe 
mijloace, iar refuzul unui plan elaborat epic şi acceptarea 
planului simplu al vieţii unor oameni din trecut, aşa cum l-a 
scris inițial Dumnezeu, este un merit. Antologia are 
profunzime, iar sinceritatea autorului dă strălucire fotografiei. 
Radu Igna nu a preluat tehnica romancierului care vrea să 
facă pe placul cititorului, avid de facil, de întâmplări care s-ar 

putea întâmpla, dar care nu se întâmplă în realitate niciodată, 
el a scris pur şi simplu, direct, cu dragoste, profund... Doar 
trebuie să ne înţelegem trecutul... 

Putem afirma că această carte sintetizatoare este densă, 
tablourile corect puse în lumină, personajele par a fi evadat 
din realitate în miezul povestirii cu forța adevărului şi a 
speranţei care a marcat generațiile din perioada la care s-a 
referit scriitorul cu durere şi iluminare. 

Armonia Snack-Bar 


Scriitorul Radu Igna ne propune volumul de schiţe şi 
nuvele Armonia Snack-Bar apărut la Editura Agerpress în 
anul 2008, într-o nouă ediţie, de altfel o carte interesantă 
despre viata de veşnică tranziție de la superficialitatea de 
fiecare zi la viata fără orizont a individului clasic, aflat pe 
hol. Atmosfera din spatele scrierilor este cea a României de 
astăzi în căutarea unei identități pierdute, a oamenilor în 
cătarea timpului pierdut şi a viitorului iluzoriu. Deşi cartea 
este una de umor în felul de a scrie al autorului şi pare a avea 
o undă de tristeţe, ea lasă loc optimismului, adică astăzi e 
bine, mâine va fi altfel... 

Cartea reia scrierile mai vechi ale prozatorului pe care le 
prelucrează prin filtrul luciditatii şi a necesităţilor structurale 
ale unei opere bine scrise, o reevaluare a temelor, ideilor, a 
personajelor care îşi caută locul într-o lume tot mai abruptă. 
Cele trei părţi: 7. Paznic la nuntă ; II. Armonia Snack Bar; 
III. Lazăr nu mai vine pun în lumină universul scriitorului, 
temele sale principale, curgerea cuvintelor din frază în 
dialog, apoi în luciditatea celui care stă în spatele 
personajelor şi care ştie că viaţa lor nu are ieşire la mare... 

Umorul, care trece dincolo de simpla povestire, începe cu 
titlurile: О emoţionată poveste cu un borcan de vopsea, 
Paznic la nuntă, Sacoşa de vinilin maro, Vă trecem pe listă, 
Ori mori, ori rămâi tâmpit... Titlurile sugerează mari drame 
ale derizoriului în care personajele sunt implicate prin 
superficialitate, vorbe spuse din automatismul zilnic, cuvinte 

care se rătăcesc în hol, personaje duse de valul tranziţiei, a 
trecerii prin secol şi prin viaţă... 

Se observă puterea de a cuprinde esenţa gestului de 
fiecare zi, focalizarea pe firea persoanelor care devin 
personaje prin excesul de idei prinse în zbor de la programele 
de televizor, din ziare, de la vecin, de la şef, din 
subconstientul social care apasă omul modern în mare viteză 
după banalitati, consumatorul care este deschis la vorba 
subţire... Întâmplări cotidiene care par fără însemnătate 
devin teme de război major, autorul găseşte supra-mesajul, 
ideea care ar ucide derizoriul şi arată spre o lume mai bună... 

Umorul este unul de calitate având în el demnitatea celui 
care scrie şi a celui care este personaj, o demnitate care 
susține istoria contemporană... Puterea autorului de a aduna 
în text bogăţia vieţii, cu umor, cu trimitere spre alte 
posibilități ale dinamicii sociale sunt motive de a considera 
volumul ca o un eveniment important în viaţa literară, pentru 
că sunt puţini prozatori care rezistă în vreme aşa cum rezistă 
Radu Igna prin seriozitate, prin echilibru, prin armonia 
textului cu supra-text, cu o tuşă de ironie, o tuşă de umor şi 
dinamism... 

În toate cele trei parti ale volumului scriitorul pune şi 
ceva din viata sa, în prima parte se simte tristețea după 
vremuri care puteau fi mai bune, ceva din tinereţea sa, ceva 
din viaţa de profesor, ceva din viața de familist, întâmplări 
care au greutatea trăirii, a speranţei de dincolo de întâmplarea 
cu zugravii care zguduie viata unei familii cu inconstienta 
celor care cred că fac binele sau elevii aflați la culesul 

recoltei într-o toamnă socialistă, sub presiune sarcinilor de 
partid şi a şefului de C.A.P. 

În secţiunea Armonia Snack-Bar scriitorul pare să-şi 
închidă personajele într-un bar pentru a putea naviga în 
linişte în facil, în neantul necesar al fiecărei zile, o lume 
flămândă după gloria capitalismului, sub presiunea interioară 
a conştiinţei de tip „conservă” implantată de propaganda 
socialistă insistentă ce agresa lumea înainte de 1989, dar ale 
cărei umbre au atins omul simplu care din om al muncii 
trebuia să devină capitalist, într-un capitalism care nu începea 
de la bancă, ci de la bar... 

Dar cu fiecare carte scriitorul Radu Igna caută să-şi 
justifice crezul de viață mai mult decât scopul artistic. Cărţile 
sale vin dintr-o zonă a obişnuitului, fără ca autorul să facă 
eforturi de a inventa istoria, doar constată mişcarea lumii cu 
atenţie, cu puţină ironie, cu multă căldură, parcă ne-ar vorbi 
de aproape, conştient că doar cuvântul rostit are puterea de a 
da viaţă. Este o luptă pentru viata, o luptă pe care o dau 
personajele sale, după modelul lor limitat, lipsit de orizont. 

Scriitorul este sincer, nu inventează povestiri pentru că 
ele există, fac parte din lumea noastră, ca o rană, le captează 
si le armonizează în textul prozei... 

Deşi scriitorul ne avertizează că orice asemănare a 
personajelor sale cu situaţii sau personajele reale este absolut 
întâmplătoare, avertismentul tine de ironia sa fină, venită pe 
filiera literaturii engleze, este aici umorul sec al englezului 
prins în ceaţă, dar care vede la modul absolut... 

În ultima parte, Lazăr nu mai vine, tot proză scurtă, dar 
de viziune largă, spre deosebire de scrierile anterioare, 
aceasta este străbătută de un fior metafizic profund, enigma 
în fata morţii, tremurul că fiecare scriere trebuie să trimită la 
ceva mai înalt. 

Radu Igna pare să nu fie explicit în mesaj, doar aparent 
acest lucru, pentru că sistemul prozei sale scurte deschide 
lumea pentru cititor: bătrânul care la sfârşitul vieții duce о 
luptă cruntă cu nucul din grădina sa, o luptă aparent inegală, 
un om sleit de puteri, cu mintea pierdută prin istoria noastră 
recentă, el vrea să fie biruitor, pentru că o viata întreagă a 
luptat. Pentru români nucul este un simbol, iar lupta finală a 
omului cu simbolul este una care duce spre destin, cu 
sinceritate, cu altruism. 

Apoi prezenţa omului în fata clădirii din Centru Perfect, 
atingerea noroiului pentru a izbuti este unul al simbolului, 
pentru că dincolo este covorul roşu, ca semn al puterii care 
cade, sau care se ridică, a puterii abstracte, rupte de oamenii 
care trebuie să treacă prin noroi pentru a ajunge la individul 
în care te poţi contopi. 

Dincolo de mesajul scrierilor există deja un alt mesaj, al 
deschiderii spre o altă lume, liniştea din povestirile sale este 
una aparentă, istoria clocoteşte subteran, este istoria fiecărei 
zile, a fiecărui destin. 

Autorul ne pune la dispoziţie istoria curentă, nevăzută şi 
parcă fără importanţă pentru elite, politicieni, critici, istorici, 
care nu mai văd pădurea de copaci, vor schema de succes, 
indiferent dacă adevărul este scris sau nu. 

Întâmplările doamnei Măriuca Pistol din staţiunea 
românească de odihnă şi tratament, cu iz de cădere umană, 
este de fapt transpunerea în realitate a vieţii din manelele de 
fiecare zi pe care le îngăduim în numele libertăţii şi ne facem 
că nu vedem libertinajul, care nu duce nicăieri, dar a fabricat 
deja mediul cultural pentru mulţi. Acest lucru nu este explicit 
la Radu Igna, este implicit, iar discretia sa provoacă 
cititorul... 

Escrocul din maşină de ocazie imită pe cel de sus, de la 
putere, nu mai are la dispoziție un alt limbaj, un alt 
mecanism, s-a blocat în mecanismul tranziţiei, mimând 
afacerea, încât avem senzaţia că economia noastră este 
imaginea unui autovehicul vechi care merge, aduce bani, deşi 
pare recuperat de la fierul vechi. Traseul este unul real, al 
celor care fac pe transportatorii de ocazie fără autorizaţii, 
dispuşi să ne ducă la centru, printr-un peisaj dureros de exact. 
Realitatea din spatele povestirii este o rană. 

Deşi pare uşor ironic în scrierile sale, autorul, de fapt, 
este trist, este tristeţea unei generaţii care a ratat sosirea deşi 
avea o şansă extraordinară în decembrie 1989. 

Fiecare povestire are tâlcul ei, mesajul ei, scriitorul este 
sincer cu noi, ne-a prezentat cetatea din provincie, cetatea în 
care oameni diverşi se unesc pentru a trăi, căutând sensul mai 
mult decât investitorii, neapărat străini, care nu mai vin. 

Povestirile sunt scrise într-un registru plin de umor şi 
sarcasm, dar tristeţea este fundalul care le dă viaţă, luciditatea 
omului care a sperat şi care nu mai vine, a celui care trece 

prin istorie cu autovehiculul de ocazie şi care până la urmă se 
încurcă singur în visele sale. 

Radu Igna rămâne un scriitor important prin sinceritatea 
sa, prin scrisul aparent obişnuit, dar trist de real, cu note de 
umor şi sarcasm. Textul intitulat „Cu voce tare” din prima 
parte a volumului, începe interesant, deschizând secretul unei 
vieţi, prin sugestie: „Eram de trei zile pe drumuri, singur şi 
pedepsit de soartă, dar acum, cu o sută de lei în buzunar, mă 
simţeam asemenea studentului lui Balzac, gată să mă iau cu 
viata de piept”. 

Up and Down 


Cu fiecare carte scriitorul Radu Igna caută să-şi 
justifice crezul de viață mai mult decât scopul artistic. Cărţile 
sale vin dintr-o zonă a obişnuitului, fără să facă eforturi de a 
inventa istoria, constată mişcarea lumii cu atenţie, cu puţină 
ironie, cu multă căldură, parcă ne-ar vorbi de aproape, 
conştient că doar cuvântul rostit are puterea de a da viaţă. 
Este o luptă pentru viata pe care o dau personajele sale, după 
modelul lor limitat, lipsit de orizont. Scriitorul este sincer, nu 
inventează povestiri pentru că ele există, fac parte din lumea 
noastră, ca o rană. 

Există o modă în lumea literară: aceea de a da un scop 
comercial cărţilor, există reţete de succes care aduc bani, dar 
care inventează viaţă pentru că oamenilor le plac poveştile şi 
pentru sunt în căutarea unei lumi mai bune, mai altfel, a unei 
lumii pline de aur aici, în imediata apropiere, fără alte 
trimiteri, lumea nu mai are răbdare, iar lipsa de răbdare este 
lipsa salvării de care fiecare avem nevoie. 

Cartea Lazăr nu mai vine, Editura Călăuza v.b, 2005, 
Deva, avându-l drept consilier editorial pe regretatul poet 
Valeriu Bârgău, este una de proză scurtă şi de viziune largă. 
Se înscrie în modul de a scrie a lui Radu Igna, povestiri 
scurte, dar relevante, de sub mâna sa de scriitor adevărat ies 
aceste povestiri după apariţiile sale însemnate: Vâ/toarea, 
Nimic deosebit în timpul serviciului meu, Valea proscrişilor, 
etc. Spre deosebire de scrierile anterioare, cartea este 

străbătută de un fior metafizic profund, enigma în fata morţii, 
tremurul că fiecare scriere trebuie să trimită la ceva mai înalt. 

Radu Igna pare să nu fie explicit în mesaj, dar acest 
lucru este aparent, pentru că sistemul prozei sale scurte 
deschide lumea pentru cititor. 

Individul care face grevă pentru o mărire de salariu şi 
două cafele gratuite pe zi, personajul care va fi disponibilizat, 
este doar în aparenţă o stare a unuia satiric, unul plin de 
umor, este o realitate dură iar scriitorul a fost blând cu 
personajul, pentru că nu l-a umilit şi mai mult, aşa cum sunt 
umiliti cei mai multi, poate că trecerea de la o societate la 
alta, de la un sistem social la altul ar fi putut fi mult mai 
altfel, dacă omul nu ar fi fost umilit, pe când alții şi-au facut 
titluri de glorie din această umilință, clădindu-şi opoziţia 
politică pe degradarea individului, care nu mai are ieşire, în 
fond nu toți putem fi oameni de afaceri, unii doar trăim în 
timpul nostru, cu iluziile noastre, aşa cum le are personajul 
povestirii: Nevoitu. Lumea paralelă dintre ceea ce facem şi 
ceea ce visăm este una reală, ne ducem istoria cu modestie 
între vise şi realitate. 

Titlul cărţii este dat de povestirea scurtă Lazăr nu mai 
vine, povestea vieţii unei generaţii care s-a dus, а unei 
generaţii care şi-a ascuns într-un fel propriu identitatea, 
pentru a-şi câştiga pâinea zilnică, o generaţie care a plătit 
preţul, bolnavă fizic şi moral, roasă de acidul istoriei, Lazăr 
nu mai poate veni, el s-a dus, istoria 1-а transpus într-o altă 
dimensiune, sub ochii noştri. 

Fiecare povestire are tâlcul ei, are mesajul ei. Radu 
1рпа a fost sincer cu noi, ne-a prezentat „cetatea” din 
provincie, cetatea în care oameni diverşi se unesc pentru a 
trăi, căutând sensul mai mult decât investitorii, neapărat 
străini, care nu mai vin. Cetatea din povestiri poartă numele 
de Dolmă, după cum oraşul din America unei alte povestiri îi 
zice Up and Down , acolo unde românii îşi caută identitatea, 
de parcă orăşelul din America este oglinda de peste mări şi 
ţări, de parcă vâltoarea de aici seamănă cu cea de acolo, acolo 
unde visăm că vom fi. 

Povestirile sunt scrise într-un registru plin de umor şi 
sarcasm, dar tristeţea este fundalul care le dă viaţă, luciditatea 
omului care a sperat, a celui care trece prin istorie cu 
autovehiculul de ocazie şi care până la urmă se încurcă singur 
în visele sale. Dincolo de noroi este covorul roşu, înaltul 
demnitar i-a mai acordat o şansă omului care şi-a făcut 
stadiul în Văgăuna, localitate care seamănă cu una de foarte 
aproape. De fapt, bătrânul fără minte care doboară nucul 
bazat pe puterile puţine, aşa cum este descris în povestirea 
Simbioză, este chiar omul care se doboară pe sine, într-o zi 
„în grădina apăsată de puterile primăverii“. 

Radu Igna este un scriitor important prin sinceritatea 
sa, prin scrisul aparent obişnuit, dar trist de real. 

El scrie în povestirea Drumul spre subterane: „După 
ani de claustrare în sertarele editurii de stat, iat-o gata de 
drum dintr-o editură particulară, pe spezele autorului, două 
sute de pagini într-o copertă cu un desen suprarealist din care 
tasneste titlul... ”. 

Prozatorul este lucid în privința operei sale, simte o 
durere pentru că lumea literară nu poate primi viaţa pur şi 
simplu, deja vrea altceva, ceva ce nu s-a mai trăit, nu vrea 
povestiri din lumea reală, vrea poveşti de succes, precum 
viața vedetelor fabricate pe calculator, din interese 
economice, pentru ca lumea să scoată banii în fata invențiilor 
necesare şi să uite că trebuie zilnic să înveţe să-şi trăiască 
viaţa. 

Din acest punct de vedere Radu Igna este lucid, dar nu 
a putut trăda literatura clasică din care a învăţat să fie om... 

Cultură şi civilizaţie suedeză — o lecţie 
discretă pentru inspector 


„Сапа cineva are un eveniment în familie, ziua de naştere, 
botez, ceva ce trebuie sărbătorit, se aduce la cunoştinţa 
comunităţii prin arborarea steagului suedez, afară, deasupra 
uşii. Şi astfel fiecare îşi pune steagul afară pentru a marca 
evenimentul, chiar dacă nu ştie de cine sau despre ce 
eveniment este vorba”... 

Cartea lui Radu Igna din Tara Hațegului, o carte de 
călătorie, un eveniment spiritual produs de contactul cu o 
altă civilizație, curge firesc, în cuvinte simple, dar care ating 
esenţa. Scriitor matur şi profund, Radu 1рпа a simţit nevoia 
de a transmite colegilor de meserie, profesorilor, şi nu doar 
lor, o experienţă care implică valoarea, care ne descoperă o 
altă lume, sedimentată istoric, stabilizată economic, fără mari 
aventuri politice, înclinată pentru bunăstarea populaţiei, cu o 
cultură echilibrată, deşi nespectaculoasă. Suedia dovedeşte că 
se poate şi aceasta încurajează. 

Aflat la o vârstă care îi permite autorului să „privească 
înapoi cu mânie”, să facă un bilanţ al profesiei de dascăl, să 
înţeleagă ce este bine, ce este greşit în procesul de învățământ 
din România, curajul de a scrie despre valoare în starea ei de 
normalitate, atrage prin chiar şocul normalului. Deşi 
scriitorul nu o spune explicit, implicit se poate observa că 
paralela Suedia-România relevă o situaţie depăşită pentru 
noi. În Suedia, dincolo de presiunea de moment, elevul este 

ţinta învățământului, fără accente dramatice el poate deveni 
om, iar notarea elevilor nu este un scop în sine, ci asimilarea 
cunoştinţelor pragmatice, esenţiale, necesare pentru toată 
viaţa. 

Cu adevărat sistemul modern de învățământ din Suedia 
permite abordarea procesului de asimilare a cunoştinţelor, dar 
nu simplist, iar profesorul este în atenţia comunităţii, pe care 
o serveşte decent şi de la care primeşte o răsplată normală. 

Cartea atinge şi culoarea vieţii sociale din Suedia, acolo 
unde familia este în centrul atenţiei şi unde clasa de mijloc 
este cea care dă tonul ritmului social. Poate suntem șocați de 
schimbarea valorilor, de ţinta socială, dar experienţa socială 
descoperă o altă lume care ne transmite un mesaj pe care 
merită să-l primim ca pe un dar. 

Cartea Cultură şi civilizaţie suedeză, lansată de Editura 
Signata, redactor regretatul Ioan I. Iancu, Timişoara, 2002, 
aparţine colecţiei „Mileniul Trei” şi are un cuvânt de 
prietenie din partea scriitorului Eugen Evu, care notează: 
„Observațiile sunt mereu calde, însă deloc exaltate de acel 
impuls frecvent pentru noi, al turistului ocazional, cel „de 
consum”. 

Cartea are un moto: „Nu există pe lume о {ага mai liniştită 
ca aceasta”, preluat din Lars Gustafsson. 

Evident, autorul ne-a oferit un moment de civilizaţie şi 
cultură. Cine doreşte altceva, poate găsi în carte o experiență 
relevantă: călătoria ca mod de regenerare, şcoala este a 
copiilor, casa noastră cea de toate zilele, bibliotecile, între 
suflet şi nori, şcoala pentru adulți! - biserica, evident 


44 


Lecţia discretă de umor si viață în opera lui Radu Igna 


[e 


» Volvo“, apoi limitele: „Welcome to Sweden 
bye Partille” ... 

Inspirat, Radu Igna ne prezintă la finalul cărţii un sumar în 
limba engleză, dovadă că această carte de călătorie se 
deschide şi către un altfel de areal, Europa de vest... 


si „Good - 

Stropi... 


„Cu privirea blândă înlăcrimată parca. <<A venit clipa, 
prietene!>> Lupul întoarce capul spre liziera pădurii. <<Da, e 
timpul. Du-te, prietene!>> A venit clipa. Suprema clipă... ”. 

În modul acesta îşi termină Radu Igna romanul 
Condamnat apărut la Editura de Vest, Timişoara, 2007, un 
roman care a început mult mai demult pentru autor, o scriere 
care 1-а apăsat într-un fel. Este ieşirea din scenă a unui om, 
eliberarea. 

Radu Igna îşi pune în cuvinte trăirile legate de prezenţa 
omului în două epoci în România, povestea valului de 
oameni care se naşte şi moare, condamnaţi de societatea în 
care trăiesc. Deşi personajele cărții par a se mişca liber, ele 
sunt de fapt condamnate. Au sentința dată de epoca lor. Dacă 
nu te integrezi în mişcarea epocii, fie comuniste, fie aşa — zis 
democratice, eşti condamnat, împins să trăieşti la margine de 
lume şi să priveşti trenul care trece, să faci semne şi să crezi 
că ţi-ai făcut datoria. E doar iluzia vieţii... Oamenilor nu le 
pasă de oameni, dacă se pot folosi de tine, e bine, dacă nu, 
planează condamnarea. Nu ai dreptul să priveşti viata din 
interiorul ei, să o trăieşti, ai dreptul să faci doar ceea ce ţi se 
cere şi tu să fii spectator. 

Există în carte o aparenţă a relaţiilor dintre generații, de 
parcă unii ar putea învăţa de la alţii şi ar continua istoria 
vremii, dar este aici o eroare, mediul închis nu lasă loc de 
ieşire. Ovidiu Drumaru nu preia nimic de la Romulus 
Deleanu, doar condamnarea... 

Izolarea personajelor se realizează la un canton lângă o 
cale ferată, la marginea pădurii, sau locuințe modeste, la 
limita umană, dar eliberate de presiunea societăţii care 
macină oamenii, preferând o viaţă spirituală, în paradisul 
cărţilor, al amintirilor, la fărâmele de viata oferite zilnic 
omului, la eliberarea prin scris, de parcă dincolo de zidurile 
locuinţei există lumea nevăzută care te primeşte. 

Autoizolarea personajelor este una divină, provenind 
dintr-un model al scribilor neintelesi, dar având misiunea de 
a duce mesajul mai departe; apoi fuga de lume, dar trăind în 
lume până la limita posibilului, în aşa fel încât să nu fie 
înăbuşită mladita de viaţă care apare la lumină. 

Deleanu a trebuit să treacă prin închisorile comunismului, 
Drumaru trăieşte efectele, discipolul merge mai departe, dar 
cei doi, deşi în vremuri diferite sunt apăsaţi de hotărârea de 
condamnare, care este una simplă: nu avem nevoie de voi 
aici, dacă nu ne putem folosi de voi, nu sunteţi din lume, 
numai în măsura în care ne putem folosi de voi, aţi avea 
importanţă ca oameni. 

În paralel, autorul prezintă şi alte personaje care fac parte 
din peisajul istoriei, pentru fundal, ca de exemplu Petre 
Merescu, personaje care ştiu să profite de pe urma sistemului 
social, nu au complexe morale, spirituale, sunt aici şi au 
dreptul la ce este mai bun. 

Ei fac diferenţa, profită de pe urma sistemului, acest lucru 
apare şi în finalul cărţii, când autorul, prin ochii personajelor 
îi vede pe noii democrați саге au răpus comunismul profitând 
din plin de sistem; partidele din care fac parte sunt istorice, 

dar ei au dreptul să profite de istorie, ei sfidează istoria şi se 
ratează ca oameni, nu au nici şansa unei vieţi de lup 
singuratic, par a nu plăti niciodată preţul, dar, de fapt, s-au 
ratat ca oameni. 

Interesant dialogul dintre Romulus Deleanu şi Ovidiu 
Drumaru pe tema cărţilor, cu referire la „stropi”, picături de 
viata prinse în cuvinte, fărâmituri de la masa istoriei pentru 
eroii care se retrag din istorie. 

Ritmul în care trăiesc personajele este unul lent, viata lor 
este „filmată” de autor cu încetinitorul, sugerând ieşirea din 
istorie, elementele care o compun sunt tradiționale, însoţite 
de icoanele cu sfinţi care veghează în planul doi la pacea din 
această lume, anonimi, dar necesari, ca sugestie. În sat lumea 
trăieşte simplu, viata de familie este dusă la limita trăirilor 
biologice, aproape ratarea familiei, dar, totuşi, Victoria, soţia, 
este desenată de autor ca prototip al femeii care suferă lângă 
familie, care luptă pentru familie, preocupată de viata zilnică, 
fără viaţă spirituală bogată, dar luptătoare. 

Autorul are meritul de a nu fi intrat în acea ideologie 
ieftină de a condamna trecutul sau prezentul, de a oferi 
opţiuni spectaculoase pentru cititor, ci urmează firul - istoria 
valului de oameni pe acest pământ numit România. Radu 
Igna e lucid în ceea ce scrie, iar parte din povestire face parte 
din viaţa sa, sunt clipe, sunt relaţii pe care le-a trăit şi le-a 
descris în carte pentru a se elibera de condamnarea pe care a 
trăit-o, având vârsta personajelor cărții, aproape, paradoxal, 
cele două personaje par a fi unul, de fapt dedublarea ființei pe 
care a trăit-o generaţia de oameni apăsaţi de comunism şi 

apoi apăsaţi de schimbarea imposibilă spiritual, pe care au 
trăit-o mai apoi. Din această perspectivă, condamnarea pare a 
fi dublă pentru personajele cărţii şi nu numai... Cititorul atent 
va înţelege, nu este nimic spectaculos în carte, dar totul este 
profund. Sunt în carte multe simboluri implicite, nu explicite, 
ceea ce a prins de la marii scriitori, de la maeştri „stropilor” 
care au marcat istoria umană. De fapt fiecare scriitor lucrează 
la marea carte a istoriei umane partea sa, iar viaţa, în mijlocul 
cărților, scriind cărţi, este una a mărturiei la procesul care se 
desfăşoară în istorie, dar, din păcate, pentru unii s-a emis 
sentinţa. 


„Puşcăria din ciclul „Stropi”, apăru în septembrie, al 
patrulea an după revoluţie. Lansarea avu loc la clubul 
partidului din oraşul reşedinţă de judeţ. Un reputat critic 
literar vorbi despre autor, o mare personalitate, ani de zile 
interzis, citi două fragmente pentru a releva calităţile 
scriiturii, stilul, dar mai ales bogăţia de informaţii. ...El a 
scris, ce-i drept, toată viața, dar a trăit la marginea unei 
păduri, într-o baracă fără curent electric, a scris proze la 
lampa de petrol, stropi din viaţa cea adevărată, având un 
singur cititor: chiar el, cel din fata onoratei asistente”. 

E un text care, prin sinceritate, dezleagă misterul 
condamnării. Radu Igna a mai adăugat un pasaj la istoria sa 
prin cartea aceasta, dupa cele scrise anterior, la fel de dense 
în ciuda unei anumite lentori aparente, cărți care {agnesc din 
necesitatea mărturiei la care am fost chemaţi de Dumnezeu. 

Deşi autorul a început cu umor prin cartea Armonia 
Snack-Bar, de fapt, filonul scrisului său este unul tradițional 
în literatura română: viaţa ca viaţă, regăsit la autori de primă 
importanţă. 

Meritul autorului este de a fi recuperat memoria românilor 
în vremuri complicate ca o vâltoare, cu toate condamnările 
date de istorie, văzute sau nevăzute... 

Coridorul cultural 


Radu Igna, un împătimit al Ţării Hațegului, iese din 
peisaj şi călătoreşte la Istanbul, o călătorie de doar două zile, 
un coridor cultural organizat de Fundaţia Tuna şi Uniunea 
Ziariştilor Profesionişti din România, într-un schimb de idei, 
de gânduri, obiceiuri. Domnul Ahmet Ecirli, director al 
fundaţiei, a fost în această perioadă un adevărat ghid spiritual 
pentru întregul grup de români, interpret şi gazdă, având 
răbdare cu scriitorii, jurnaliştii şi editorii în căutarea 
miracolelor din Istanbul. Din acest coridor cultural scriitorul 
hategan reţine Note de călătorie’, adică scrieri despre o altă 
lume, un oraş pe două continente, Istanbul, ieşirea din ritmul 
cotidian. 

Deşi un aparent conservator, romancierul acceptă jocul şi 
îşi deschide sufletul pentru o aventură inedită. Nu cade în 
capcana facilului, din contră, călătoria îl provoacă, 
redescoperă oameni, peisaje, istorii, îşi reaminteşte de 
suferinţa românilor, este uimit de programul spiritual al 
turcilor. O altă lume, alte posibilităţi. 

Voia bună şi bucuria sunt rupte de o întâmplare 
neprevăzută, scriitorul se pierde de grupul din care face parte, 
este un simplu drumet în buzunar cu 100 de euro şi o carte 
despre viata culturală a Hațegului, o geantă pe umăr, câteva 
lucruri simple care capătă valoare de reper. Dar scriitorul în 


' Radu Igna, Istanbul, un oraş pe două continente, Editura 
„David Press Print” — Timişoara, 2011. 

vârstă îşi găseşte un prieten tânăr care îl readuce în coridorul 
cultural, un taximetrist care vorbea limba engleză şi 
conducea abil pe autostradă. 

De fapt, Radu Igna l-a însoţit pe Ştefan Nemecsek, 
ziarist, filozof şi scriitor din Valea Jiului, alături de câteva 
persoane. Jurnalistul urma să-şi prezinte cărţile despre istoria 
literaturii hunedorene şi despre istoria jurnalismului 
hunedorean la Istanbul, o punte între ziariştii din România şi 
cei din Turcia. 

Călătoria devine şi o călătorie iniţiatică, o călătorie în 
inima proprie, de fapt fiecare loc din Turcia îi reaminteşte de 
istoria românilor. Trimiterile sunt evidente, pertinente şi 
educative, dascălul se lasă în voia expunerii, profitând de 
mijloacele puse la dispoziţie de scriitor, pentru că Radu Igna 
a fost şi un eminent dascăl ce s-a convertit în tagma scribilor 
de aleasă valoare. 

Cartea poartă un titlu sugestiv: /stanbul - un oraş pe 
două continente. Firul povestirii este acelaşi, pendularea în 
două lumi, pendularea între viaţa de acum, prezentul anului 
2010 şi viaţa de dinaintea anului 1989 în România, 
pendularea între civilizaţii, călătoria între un continent şi alt 
continent, legate de istoria comună amestecată, 
contradictorie, acidă sau blândă, dar amestecată până la 
albastru. 

Cartea are un motto promițător din scrierile marelui 
scriitor Orhan Pamuk, cartea Viaţa cea nouă: „Ai ajuns cât ai 
putut de departe, călătorule, dar m-am gândit că ai putea 
merge şi mai departe...” 

Cartea sfârşeşte cu un citat din Sema Kaygusuz din textul 
Istanbul, o mişcare de rotaţie, un text apărut în revista 
„Lettre Internationale” — vara, 2010. 

„Istanbul este un oraş plămădit nu din împrejurări 
comode, ci din privatiuni şi greutăţi” (conform celor scrise de 
autor). 

Radu Igna descoperă că noua viata din Istanbul este 
marcată de viziunea unui important filozof turc: M. Fethullah 
Gulen, omul care a depus toată energia pentru a trezi o noua 
generaţie de intelectuali la viaţă, bazati pe valori spirituale 
esenţiale, pe valori universale. Mişcarea Gulen a pornit din 
Turcia s-a răspândit prin şcoli, asociaţii culturale, ştiinţifice, 
sedimentată în licee particulare, apoi in viata de fiecare zi. 
Un om cu idei înalte atrage un val nou, valul care poate lega 
Turcia de Occident, dovedind că înţelepciunea poate apropia 
oameni, sisteme, poate declanşa idealuri. 

Călătoria aduce în lumină Colegiul Serhat, Burc Koleji, 
hotelul Golden Horn, Istanbulul ca prezenţă, personaj, 
destinație şi pricină de mirare, Sema Hospital, o excursie pe 
Bosfor, Sfânta Sofia, Moscheea Albastră, adică: istorie, 
peisaj, oameni, speranţe, o viaţă pe două continente, moarte 
ŞI dragoste, marea ca motiv de legătură între civilizații... 

Sfânta Sofia: biserică, moschee, muzeu, e ca o piaţă 
rotundă înconjurată de ziduri mari, cu o cupolă imensă, o 
minune arhitecturală, creştini, sultani, ctitori, pictură cu scene 
din Biblie... istoria ca suferință, lecţia supremă pentru a 
învăţa eternitatea... 

Un capitol interesant este dedicat cinei tradiționale acasă 
la un prieten: Ibrahim Ayan, cântec, veselie, mâncăruri bune, 
momente care devin apropiate prin căldura sufletească a 
românilor şi turcilor, prilej de creaţie ad-hoc, semnificaţie şi 
netimp. 

lată ce reţine Radu Igna în Sultanahmet: „Pe aici îşi făcea 
probabil plimbarea de seară prinţul Dimitrie Cantemir (1673- 
1723), fiu de domnitor moldovean, trimis aici de copil, ca 
ostatic. A stat 17 ani. Numit domn al Moldovei în 1710, s-a 
orientat spre Rusia. În capitala acestei {ari a terminat, în 
1716, „Istoria creşterii şi descreşterii Imperiului Otoman” (în 
limba latină, /ncrementa atque  decremmenta aulae 
othomanicae), lucrare de referinţă ce a stârnit interesul 
savanților din Europa”. 

Gândul scriitorul zboară spre istoria noastră, e un arc 
frânt care se reface prin timp, dând sens celor două 
continente. 

În altă parte, autorul reţine cealaltă faţă a istoriei: „Am 
citit, prin cronica lui Evliya Celebi, despre incursiunea 
turcilor, la care a fost participant direct, în Tara Hațegului, 
1662, deci la câţiva ani de la vizita sa la Spitalul din Edirne. 
Secvente din acel text au fost publicate în revista „Sargeţia” a 
Muzeului din Deva, cu un comentariu semnat de Aurel 
Decei. Cumplite incursiuni. Era în timpul domniei principelui 
Gheorghe Rakoczi al II-lea, când turcii au pustiit, în repetate 
rânduri, judeţul Hunedoara”. 

Radu Igna face trimitere la Istoria turco-bizantină de 
Lucas, cel care a lăsat un mesaj pertinent despre 

evenimentele din Istanbul cu referire la Sfânta Sofia. Despre 
Orhan Pamuk autorul reţine că este un geniu şi citează cărțile 
sale Viaţa cea nouă sau Mă numesc Roşu. Scriitorul din 
Turcia este laureat al Premiului Nobel, personalitate de prim 
rang a culturii universale. Cărţile acestui scriitor sunt traduse 
şi în limba română, literatura universală fiind în mişcare, îşi 
caută poduri care să facă legătura... 

Notele de călătorie sunt scrise de Radu Igna în ritm alert, 
fraza curge natural, îndeamnă la lectură, gândurile se leagă în 
valuri sub impresia noului, povestirea este fulgerată de 
povestiri vechi sau noi, scriitorul redă obiectiv lumea 
prezentă din perspectiva călătorului prin două civilizaţii, a 
celui care trece din istorii în istorii, liniştit de culoarea intensă 
a culturii, prin acest coridor cultural... 

Da, Istanbulul este singurul oraş din lume ce stă pe două 
continente... cultura este podul... 

Literatura între istorie, mit şi dramă la 
Gligor Haşa 


Radu Igna este un atent observator al vieţii literare din 
judeţul Hunedoara. Cum Gligor Haşa, important scriitor, a 
împlinit la începutul anului 2013, 75 de ani, Radu Igna a 
adunat articolele pe care le-a scris de-a lungul anilor, într-o 
plachetă intitulată: Gligor Haşa, omul şi opera”. 

Anii care au trecut, nu puţini, au alunecat în opera lui 
Gligor Haşa, iar Radu Igna a abordat tema din mai multe 
puncte de vedere: povestiri, legende, romane, eseu, poezie, 
teatru, jurnalism, lucrări didactice, monografii, dicționare... 
Enumerarea genurilor spune totul despre scriitorul aflat la 
vârsta maturității depline. Placheta ne prezintă nu numai 
opera, ci şi omul, se pune în evidenţă legătura dintre om şi 
operă, punând contopirea celor două zone, cuvintele având 
ceva din dârzenia scriitorului, din aplecarea sa pentru 
prezenţa în cetate. 

Radu Igna l-a cunoscut şi îl cunoaşte pe Gligor Hasa, 
într-un fel sunt din aceeaşi generaţie, au scris şi publicat cam 
în aceeaşi perioadă. Profesor şi el, Radu Igna a înțeles bine 


? Radu Igna, Gligor Haşa, omul şi opera, aniversara 75, 
Editura „Gligor Haşa”, Deva, 2013. Gligor Haşa, scriitor 
român, membru al Filialei Alba-Hunedoara a Uniunii 
Scriitorilor din România, născut la 02 ianuarie 1938 în satul 
Tău, comuna Roşia de Secaş, judeţul Alba. Carte reeditată 
la Sibiu: Editura CronoLogia, 2014, cu o nouă copertă şi un 
nou aranjament al textului. 

opera, s-a străduit să pătrundă tainele firii umane, să realizeze 
dimensiunea personalităţii sărbătoritului. 

În prefața plachetei, Dumitru Hurubă, în cuvântul de 
început, notează: „Aceste câteva rânduri referitoare la unul 
dintre cei mai importanți romancieri istorici contemporani, 
nu pot fi încheiate fără a mai sublinia că Gligor Haşa a rămas, 
după mulți ani, o prezenţă extrem de activa şi de inteligentă 
în domeniul literaturii, culturii în general, domeniu în care 
intră şi perioada sa de dascăl. A rămas notorie exclamatia 
plină de năduf, probabil, a unui elev — ar fi minunat să fie 
adevărată! — cum că: Greu ne-a fost cu Sinan-Paşa/ Dar mai 
greu cu Gligor Haşa”!... 

loan Sebastian Bara, managerul general al Bibliotecii 
Judeţene „Ovid Densuşianu” Hunedoara-Deva, are, de 
asemenea, câteva cuvinte despre veteranul scriitorilor 
hunedoreni, retinand că: „A vorbi despre Gligor Наза nu e 
uşor, personalitatea lui complexă este un univers care se cere 
explorat, descifrat şi înțeles, sufletul lui are dârzenia dacilor 
pe care îi iubeşte atât de mult şi a căror istorie o cunoaşte 
cum puţini o cunosc”. 

Radu Igna transmite cititorului, dar şi istoricului literar, 
un mesaj esențial: Gligor Haşa este un important om de 
cultură, se va tine seama de contribuţia sa la menţinerea vie a 
povestirii despre neamului românesc, cu bune şi rele, cu 
simboluri şi trimiteri, cu extremele istorice, cu lansarea în 
lume a luceafărului, Mihai Eminescu... 

Despre povestirile sărbătoritului aflăm că acțiunea 
acestora începe lin, apoi ritmul creşte, propunând soluţii 

neaşteptate. Filmul povestirii se petrece în Retezat, munţii 
constituind un argument pentru aerul tare al înălțimilor 
spirituale. Fantezia dinamizează şi mai mult acţiunea, 
prezenţa femeii în inima evenimentelor aduce o stare de 
fascinatie şi vibrație aparte. 

Gligor Haşa s-a ocupat şi de legendele românilor, 
Legendele populare, fiind cartea care fixează câteva fapte 
istorice în viaţa românilor. Decebal pare a fi personajul 
principal pe care acestea îl propulsează spre cititorul tânăr 
avid, de mister şi frumuseţe... 

Unele legende sunt subtile, tratate de filozofie unde 
memoria lumii se pliază pe dorința omului de a atinge 
nemurirea, de a ne prezenta neamuri în schimbare, de a ne 
propune miracolul ca un fapt de viata, tinereţea fiind 
modalitatea de a potenta atingerea cerului... 

În romanele sale, Gligor Haşa transfigurează istoria 
românilor, istoria acestei parti de continent, Radu Igna 
subliniază importanţa lor pentru literatura română, pentru că 
sunt unice şi pentru că ne atrag prin temele eterne ale 
poporului: rezistența în timp, lupta pentru supravieţuire, 
drama care schimbă vremurile... Dacii par a fi mereu în 
mişcare între o lume şi alta, între un timp şi altul, imperiile 
trebuie să ţină cont de ei, sunt personaje ce animă scena 
istoriei... 

Din romanul Răbdarea pietrelor cenzura comunistă a 
eliminat 100 de pagini. Istoria are teme extreme, se pare, iar 
Gligor Haşa a înţeles mişcarea personajelor ca pe un motiv 
de a trezi mintea celor dornici să afle adevărul. 


58 


Lecţia discretă de umor si viață în opera lui Radu Igna 


Scriind despre eseistica lui Gligor Haşa, Radu Igna ne 
atrage atenția asupra ideilor incomode pe care le regăsim in 
texte: enigmele fac parte din viata românilor, adevărata 
capitală a Daciei a fost la Haţeg, la Săcel au existat dinozauri, 
există personaje misterioase în istorie care schimbă regulile 
normale, iar aurul dacic provocă miracol şi blestem... 

Gligor Haşa a scris despre Eminescu... Retinem pasiunea 
lui pentru enigma Eminescu, acest munte fără poteci din 
literatura română şi ne îndeamnă să apreciem aprofundarea 
scrisului la români, pasiunea pentru lecturi serioase... 

Poetul pare a fi eroul din cărțile scrise de Haşa, poetul e 
prezent prin stare, prin versuri, prin cântec, prin idee, prin 
patriotism, poezia este spovedania necesară într-o lume a 
contrariilor... 

Jurnalistul este un personaj special la veteranul scriitor, 
incomod, pasionat după evenimente importante, atent la viata 
cetăţii, acid în expresie, de neuitat pentru adversari... 

Radu Igna ţine să ne semnaleze talentul lui de profesor 
privind lecturile elevilor... 

Lista cărților publicate de Gligor Haşa din anul 1973 
până în anul 2013 e lungă, un raft de bibliotecă, suntem 
plimbaţi din Тага Hațegului la Zarand, de la Decebal la 
Eminescu, din realitate în mitologie, de 1а istorie adevărată la 
parodii, de la manual la articolul de ziar, de la munte la 
Mureş, de la curaj la iubire... Doar câteva titluri din lista 
alcătuită de Radu Igna: Comoara lui Decebal, Septembrie cu 
măşti, Răzbunarea gemenilor, Biciul lui Dumnezeu, Haţeg - 

adevărata Sarmizegetusa, Dicționar mitologic carpato- 
danubian-pontic... 

Autorul plachetei inserează numeroase comentarii despre 
scriitorul sărbătorit, publicate de personalităţi ale literaturii şi 
culturii române: Valeriu Cristea, Radu Ciobanu, Dumitru 
Hurubă, Radu Igna, Maria Toma, Cornel Nistea, Constantin 
Stancu, Mircea Sântimbreanu, Petru Poantă, Ion Popa, Eugen 
Evu... 

Placheta lui Radu Igna completează consemnările 
Bibliotecii Judeţene „Ovid Densuşianu”, care, la 11 ianuarie 
2013, i-a dedicat un jurnal aniversar emotionant la Deva, în 
prezenţa cititorilor săi, a scriitorilor, a prietenilor şi a 
adversarilor, a femeilor care l-au admirat şi a foştilor elevi. 

„Се înseamnă să fii onest” — Faptele 
„obişnuite” ale hateganilor într-o lume 
neobişnuită 


Haţeg - Vremuri şi oameni, fapte şi mărturii este o carte 
dedicată de scriitorul Radu Igna celor care au avut Hategul în 
codul genetic, au fost şi sunt legaţi de această zonă mirifică a 
României, zonă în care s-au petrecut multe evenimente care 
au influenţat istoria noastră într-un mod aparte. Există о 
amprentă а Таги Hațegului, amprentă ce marchează о 
apartenenţă la un moment special, întâlnirea cu miracolul. 

Cartea aceasta continuă, într-o manieră aparte, o alta 
semnată de acelaşi pasionat de frumos, Radu Igna, cartea 
intitulată „Vocaţia culturală a Hațegului”. Scriitorul, cu 
jurnalul lui, captează chipuri, stări, fapte, miracole, chiar dacă 
ne temem să scriem deschis despre acestea într-o lumină 
aparte. 

Scriitorul Gligor Haşa schiteaza în prefață epopeea 
hateganilor în vremurile moderne. El scrie: „Aşa s-a născut 
una dintre cele mai interesante cărţi de istoriografie locală, de 
memorialistică şi reportaj din câte ne-au fost sortite spre 
lectură. Mare parte dintre cei care au dat cărţii acesteia trup şi 
suflet, cheag de nobilă şi exemplară existență nu mai sunt 
decât în mărturiile vecinilor şi în cartea lui Radu Igna...”. 

În mod corect Gligor Haşa ne arată că avem în faţă un 
jurnal de scriitor, unul complex în care sunt incluse mai 
multe stiluri, stări literare, forme şi note, pentru Radu Igna 

toate aceste texte sunt fapte de viata, genul literar a fost doar 
contextul în care s-a închegat o astfel de carte. Cu certitudine, 
autorul are capacitatea de a vedea esentele în fapte de zi cu 
zi, în realizări speciale aduse în lumină de oameni deosebiți, 
chiar dacă ei nu urmăresc asta. 

Multe din personajele cărţii sunt dascăli, oameni care au 
format alti oameni, Radu Igna, şi el profesor, a reuşit să 
schiteze corect, cu lumini şi umbre, viata acestor adulți si a 
elevilor care au marcat istoria locului şi nu numai, au marcat 
istoria ţării... Marea temă a cărţii este rolul educaţiei în 
modelarea vremurilor, fără educaţie nu poți accede spre 
culmi. Profesorii au fost la datorie, elevii au prins taina şi au 
devenit bărbaţi maturi, capabili să facă istorie la rândul lor. 

Cartea poate fi privită ca o monografie, dar este ceva mai 
mult, file dintr-o epopee... Faptele pun în mişcare oameni 
care au trăit în două lumi: cea de dinainte de anul 1989 şi 
epoca ulterioară, mai relaxată şi cu deschidere spre lumea 
bună a occidentului. 

Ше Duică, profesor de limba şi literatura română, a scris 
cândva lui Radu Igna: „Eu, pentru că ai vrut date pentru 
cartea în perspectivă, am să-ți spun că am fost mereu între 
Scyla şi Caribda, am fost în lagărul de prizonieri de război la 
ruşi şi tot între Scyla şi Caribda în anii comunismului. (...) 
Comunismul a fost un regim nefiresc cu multiple racile şi 
contradicții interne. Eram convins că odată şi odată se va 
prăbuşi”. 

Radu Igna redă exact vremurile, pe unii naraţiunea poate 
să-i irite, pentru alții sunt evenimente ре care le-au trait, 

pentru alţii date dintr-o monografie, dar toate înseamnă viata 
începând cu speranța: lumina de la capătul tunelului, visul ca 
Haţegul poate să devină un oraş european, dorinţa oamenilor 
de continuitate, ori miracole economice (Theodosie Petru), 
juridice (loan Vida, fostul preşedinte al Curții 
Constituţionale), politice (loan Timiş, parlamentar din anul 
1991 până la deces în anul 2010), scriitoriceşti (Daniel Pişcu, 
reprezentant de seamă al Cenaclului de luni, condus de 
Nicolae Manolescu), muzicale (Petru Armean), fotografice 
(Nicolae Filiş), artă şi artizanat (Simion Grec), economice 
(Solomon Buzducea), teologice (Tiberiu  Lăpădătoni), 
medicale (dr. Victor-Caius-Livius Alicu). Cine va citi cartea 
va descoperi şi alte personaje în această epopee, personaje 
interesante, definite de muncă, pasiune, cinste, talent, 
curiozitate, îndrăzneală, credinţă, depăşirea limitelor. 

Radu Igna are darul de a prezenta portrete de oameni 
într-o manieră uşor enigmatică şi având ceva definitoriu care 
face diferenţa, stabileşte limite şi propune ţinte, redă 
demnitatea universală a unor oameni speciali, cu deschidere 
spre lume. Cititorul va fi surprins de faptele hateganilor, se 
va mira cum unii au ajuns să fie cunoscuţi în străinătate şi 
mai putin cunoscuţi în tara, poate chiar în Haţeg... Radu Igna 
a reuşit să pună în lumină acea stare specială din viata unui 
om: timpul în care se nasc miracole... 

Monica Niculescu ne prezintă în această saga a 
haţeganilor un moment important din viata elevilor de la 
Liceul din Hateg, in anii 70, realizarea unei piese de teatru 
sub indrumarea profesorului Radu Igna, ,,Ce inseamna sa fii 

onest” de Oscar Wilde, un eveniment care a marcat pe 
„artişti”, pe spectatori, pe hategani şi pe alte persoane din 
judeţul Hunedoara. Ea rememorează: „Am fost captivati de 
tot ce ţinea de scenă, totul era „nou” şi altceva. Am văzut că 
nu era simplu nici să mergi (ca o lady) sau să te comporti 
conform personajului interpretat, mai ales că avea de trei ori 
Vârsta mea”. Fără să vrea ea ne prezintă dinamismul 
personajelor din cartea aceasta, Radu Igna, încă o dată, şi-a 
rezervat regia şi sugestia. 

Maria-Daniela Pănăzan, editorul cărții, notează: ,,Atent şi 
îngrijit scrisă, cu dragoste fata de locul pe care-l sfinteste 
evocându-l, cartea scriitorului Radu Igna, „Haţeg - Vremuri 
şi oameni, fapte şi mărturii” este un document de mare 
valoare pentru Тага de la poalele Retezatului. Este o piatră de 
temelie pentru istorie şi pentru eternitate”. 

* Radu Igna, Hațeg — Vremuri şi oameni, fapte si 
mărturii, Editura CronoLogia, Sibiu, 2014. 


Persoanele care sunt prezentate în carte: Marius 
Constantinescu, fost primar, loan Glodeanu, fost primar; 
Nicolae Timiş, fost primar; Marcel Goia, primar (2014), 
Andrei Răiescu, economist; Teodosie Petru, economist; 
George Zaharie, scriitor, loan Timiş, parlamentar; loan Vida, 
jurist, Petru Armean, administrator liceu şi muzician; 
Eleonora Dănău, profesor; dr. Dorin Sudor, medic veterinar; 
Dan Eustatiud, învăţător, Popescu I. Aurelian, profesor; 
Petrinca Andrei, profesor; Ilie Duica, profesor; Istrate Petru, 
profesor şi scriitor, Victorian Bătrâncea, profesor; Nicu 
Oprinesc, profesor; Aristică Coiculescu, profesor; Itul Stefan, 
profesor, Maria Vasiu, profesor, Eugen Stanciu, profesor; 
Rodica Badea, profesor; Nicoară Daniel Beniamin, profesor; 
Gabriela Simona Oprinesc, profesor, Victor Bratu, profesor; 
Nicolae Filiş, artist fotograf, Lăpădatoni Tiberiu, profesor, 
teolog; Daniel Pişcu, scriitor, profesor, dr. Victor-Caius- 
Livius Alicu, medic chirurg; Monica Niculescu, subinginer; 
dr. Gheorghe Costache, medic; Mrazec Ionel Eugen 1051, 
profesor; Valer Mândroni, martir creştin ortodox; Preda 
Doinel, preot; loan Radu, inginer; Teodor Mircea, inginer; 
Vitan Daniel, economist; Sas Adrian, doctor în inginerie 
industrială; Octavian Herbai, om de afaceri; Cornea loan, om 
de afaceri, Gheorghe Răileanu, om de afaceri; Mircea 
Neiconi, om de afaceri; Huniade Adrian Silviu Gabriel, om 

de afaceri; Solomon Buzducea, om de afaceri; Feder Marinel, 
om de afaceri, Simion Grec, artist popular, Radu Igna, 
scriitor, autorul cărții. 

Gânduri despre opera scriitorului Radu 
Igna 


Armonia-snack-bar 


„Cele 23 de schițe, inegale valoric, stau sub semnul 
umorului sec al lui Moş Nichifor Cotcarul sau a lui Caragiale, 
şi pulsează de viata printr-un fel de perpetuum-mobile care 
pune în mişcare o lume măruntă de profesori si elevi, mici 
afacerişti, produşi mai vechi sau mai noi ai economiei de 
piață, muieruşti, grandomani proveniţi din neica-nimeni, о 
lume care se freacă şi se uzează, ca piesele unui mecanism 
neîngrijit. Dar o lume pe care scriitorul o tratează cu 
compasiune, cu un fel de solidaritate, sanctionand cu de-a 
râsu-plânsu şi ironie tarele dobândite într-un anacronic orăşel 
de provincie, a cărei atmosferă e atât de viu colorată încât eu, 
lectorul, am identificat în hazoasele porecle cunoscuţi de ai 
mei”. (Gligor Haşa, „Arhipelag”, nr.3 / 2000, р. 86-87 ). 


„Lumea lui Rudi este lumea care se închide singură 
într-un bar ca să descopere armonia nimicului, unde spiritul 
este un lux greu de găsit pentru persoanele anoste... Cu fraze 
concise, dar pline de ironie, o ironie prezentă ca ceața 
londoneză menită să ascundă trădările noastre de peste ani, 
proza sa scurtă devine oglinda electrică, oglinda mişcătoare. 
Din fapte banale se naşte o lume plină de umor, o lume care 
vrea, care are, nu se ştie ce însă...” (Constantin Stancu, 
„Provincia Corvina”, martie, 2001). 

Valtoarea 


„Personajele acestui roman se apropie de sufletul 
cititorului pe nesimţite, se instalează comod în sertăraşe 
anume ale minţii şi îl atrag într-o cursă coexistentiala de unde 
nu mai reuşesc să evadeze nici măcar după terminarea 
lecturii. De aceea, afirm cu toată convingerea că Radu Igna 
este unul dintre cei mai înzestrați şi mai serioşi prozatori 
români de la această oră. Este un adevărat profesionist în arta 
construirii unui eşafodaj epic şi a unei atmosfere, absolut 
ideale, în care personajelor nu le mai rămâne altceva de făcut 
decât să se conformeze unui scenariu realizat cu grijă şi cu 
responsabilitate artistică.” (Dumitru Hurubă, coperta a patra a 
cărții). 


„Romanul Vâltoarea este cel mai reuşit roman pe care 
l-am citit în ultimii ani. Prin forţa unui narator a cărui 
luciditate este insuportabilă... Memoria, de o minutiozitate 
tăioasă, recompune, afectiv şi istoric, teribilul calvar prin care 
vine {ага de ieri... Reluând sub lupă, probabil, ale cenuşiei 
autocenzuri la care te sileau „tovarăşi”, autorul cizelează cu o 
mare şi sfântă exigen{a a valorii, declanşată fără retineri, 
manuscrisul unei trude din anii 1962... Probabil că el a scris 
cartea uşor încrezător în ceea ce părea liberalizare (şi chiar a 
existat aşa ceva), dar ştim cum au cotit-o directivele. 

Cert este că Radu Igna, după decenii in care a tras 
învățăminte, cu amarul privilegiu al izolării în provincie, nu 

însă şi absent din fierberea acelor ani în viaţa scriitorilor, iar 
acum ne restituie cartea conştiinţei intacte”. (Eugen Evu, 
Radu Igna — un mare prozator şi cartea memoriei intacte, 
„Provincia Согуша”, nr. 21, 2001). 


„Stilul autorului este unul profesionist, stăpân pe 
mijloace, iar refuzul unui plan elaborat epic şi acceptarea 
planului simplu al vieţii acelor oameni din trecut, aşa cum 1-а 
scris iniţial Dumnezeu, este un merit. Volumul are 
profunzime, iar sinceritatea autorului dă strălucire fotografiei. 
Radu Igna nu a preluat tehnica romancierului care vrea sa 
facă pe placul cititorului avid de facil, de întâmplări care s-ar 
putea întâmpla, dar care nu se întâmplă în realitate niciodată. 
Radu Igna a scris pur şi simplu direct, cu dragoste, profund. 
..Doar trebuie să ne cunoaştem trecutul... Putem?” 
(Constantin Stancu, „Provincia Corvina”, nr. 23, 2002). 


Nimic deosebit în timpul serviciului meu 


Eugen Evu, în Sinteze prahovene, 2002: „Scriitorul 
hategan Radu Igna a mai dat o carte. Este vorba de un 
microroman evocator... Narațiunea îşi aruncă ancora în apele 
tulburi din decembrie 1989, in “proces verbal”. El reface 
minuţios, sec, persiflant ironic, leşinul bine controlat, de fapt 
apatia colectivă, epuizată de „ordine şi disciplină” a unei 
mase pretată la automatisme şi pseudovigilenta. Nimic 
deosebit în timpul serviciului meu este mesajul malitios al 
stării predecembriste. Totul e teatral, duplicitar, tern, 

omniprezenta ceausismului fiind, paradoxal, şi ea una sterilă, 
mimată pentru а corespunde viziunii puterii ruptă de 
realitatea generală... 

Infiltrările <<elementelor>>, reflexele subordonării 
după cum bate vântul, confuzia şi consecinţele, sunt redate 
în roman ca o mărturie pentru cei ce au trăit „eroica iepocă”, 
a răbdării cu schepsis justificativ, ci, sperăm, pentru generaţia 
următoare”. 


“Cartulia asta densă, densă, este legată din schiţe şi 
tablouri măiestru închegate, cu o galerie de personaje şi fapte 
dintre cel mai tipice şi mai vii din perioada <<anilor 
lumină>>, din perioada pre şi post revoluţie”. (Teresia B. 
Tătaru, în „Origini”, SUA, nr. 6-7, 2004). 


Valea proscrişilor 


Valeriu Bârgău (coperta a IV-a a cărţii): „Valea 
proscrişilor este o carte în care ecoul personajelor se 
amestecă într-un iureş de obsedant deceniu cu iureşul sălbatic 
al naturii, al caracterelor exemplare. Cartea se citeşte cu 
plăcere şi, zic eu, cu interes, fiind una de sertar, refuzată la 
editare în alte timpuri”. 


Dumitru Hurubă („Ardealul literar”, nr. 2 / 2004): 
„...am mai spus-o şi repet: Radu Igna este un excelent 
povestitor, unul dintre aceia care, nu mai că acaparează pe 
nesimţite cititorul cu fluiditatea naraţiunii, dar şi impunându-i 

acestuia un mod de a gândi despre lume si viata şi de a 
acționa în ceea ce priveşte <<punerea în scenă>> a întregului 
spectacol. Valea proscrişilor este locul unde, oarecum 
sadovenian vorbind, „nu se întâmplă nimic”, valea unde 
sălăsuieşte populaţia unei localități în care existența este 
compusă insignifientei umane şi chiar animale-aşa ne apare 
la nivelul anului 2004... Eroare! În localitatea Valea 
destinele oamenilor şi trăirile lor nu sunt cu nimic mai prejos 
decât cele din alte părţi de lume; aici se petrec drame sociale, 
iubiri, invidii, promovări în funcţii, imoralitati mai mult sau 
mai putin importante, dar purtând, de fiecare dată, în fiecare 
caz, amprenta senzationalului... 

Este scara redusă a societăţii, reprezentarea unui 
domeniu — învățământul - cât de cât pe alte coordonate decât 
cele oficiale pe care se zbat permanent să le impună atât 
judeţul, inspectoratul de învățământ, cât şi la nivel de 
localitate pe linie politico-administrativă. Din acest trio, 
autorul a extras ca fiind totuşi punctul forte, şcoala: ei, 
dascălii, cu toate avatarurile cărora sunt obligaţi să le facă 
fata, sunt cei consideraţi, mai cu voie, mai cu scrâşniri din 
dinţi minţile luminate ale comunităţii... Din acest punct de 
vedere, romanul este un ghid-document oglindind cu 
fidelitatea unor vremuri pe care e bine să le cunoască 
generaţiile nu din amintiri pătimaşe, ci din descrieri 
obiective, detaşate, sincere şi cu redarea realitatilor în toată... 
splendoarea lor. Ceea ce face Radu Igna în romanul său”. 

Eugen Evu (în „Provincia Согуша”, nr. 31/ 2004): 
„... Radu Igna vrea să ne dea nu doar о carte a frustrărilor, a 
tipologiei „inteligenţei surogat”, după distrugerea fizică şi 
psihică a elitelor culturale româneşti de modelul stalinist- 
dejist, apoi ceauşist, ci o carte-document, zguduitoare prin 
vibrația memoriei, salvată din amnezia indusă, ori auto- 
indusă a complicitarilor fanatici... 

Valea proscrişilor este romanul unei conştiinţe intacte, 
al maturității depline. Radu Igna este prețuit cum se cuvine 
de cititorii săi, de prietenii literari nedezmintiti”. 


Gligor Наза („Lumea de azi”, nr. 14 / 2004): 
„Valoarea cărţii (şi resortul ei pasional-emotional) constă în 
primul rând în atmosfera creată, care, chiar dacă cititorul se 
va mira, trimite cu gândul către deliranta atmosferă creată de 
Petre Sălcudeanu în „Biblioteca din Alexandria”. Aparent, 
personajele sunt puţine, însă până şi toponimicele devin în 
carte personaje: podul de peste Cârnu, Cârnu, Limpejoara. 
Autorul e un creator de personaje cu haruri de magician...” 


Lazăr nu mai vine 


Adrian Dinu Rachieru: „Observator atent, domnul 
Igna este câteodată poematic, alteori grav, alternând registrul 
comic cu tonul ironic. Fie că povesteşte despre “aventurile” 
unor doamne într-o staţiune (V. Confesiunea doamnei 
Măriuca Pistol), fie că e vorba despre o experiență americană 

(Nory îşi descoperă marea iubire în tomnaticul John, v. Cum 
vă spun), prozatorul dezvoltă regimul confesiv, mimând 
oralitatea. El cercetează fauna tranziţiei, escrocii (у. Maşină 
de ocazie) sau visătorii ei, precum cetățeanul Nevoitu (v. 
Grevă individuală), sperând la „casa virtuală”. Nu lipsesc 
infiltraţiile lirice (у. Simbioză), unde bătrânul << га minte 
(după spusele soţiei) se luptă cu ferestrăul şi nucul>>”. ( Din 
prefața cărții). 


Constantin Stancu („Lumea de azi”, nr. 2/ 2006): Lazăr 
nu mai vine, Editura Călăuza v.b, 2005, Deva, avându-l drept 
consilier editorial pe regretatul Valeriu Bârgău, este una de 
proză scurtă şi de viziune lungă... Spre deosebire de scrierile 
anterioare, această proză este străbătută de un fior metafizic 
profund, enigma în fata morţii, tremurul că fiecare scriere 
trebuie să trimită la ceva mai înalt”. 


Condamnat 


Gligor Haşa, Prefaţa cărții: „Condamnat este un nou 
roman de atmosferă apărut sub semnătura lui Radu Igna, cel 
care în anul 2004, primea premiul Uniunii Scriitorilor, filiala 
Sibiu, pentru Valea proscrişilor. Încă din primele pagini, se 
defineşte ca o carte a învățatului şi invatacelului, a magului 
şi a ucenicului, numai că, în acest mediu închis, unde la 
intrare <<se lasă orice speranta>>, învățăturile nu-i folosesc 
lui Ovidiu Drumaru. Asistăm la naşterea unui roman, din 

stropi de viaţă, într-un loc în care spiritualiceşte se trăieşte 


într-un singur anotimp: dezolanta ploaie bacoviană 
Vocatia culturală a Hațegului 


Lazăr loachim: „Volumul Vocafia culturală a 
Hațegului vine să încununeze, la cei 75 de ani ai autorului, o 
carieră de excepţie. Realizarea cărții ridică însă probleme 
deosebite, având în vedere zecile de autori, români sau 
străini, care s-au aplecat asupra acestei zone. În primul rând 
este dificil să alcătuieşti o ierarhizare a valorilor, fără să ai 
permanent sentimentul că ai omis vreun autor sau ai 
nedreptăţit pe altul. ...Dar toate aceste dificultăţi au fost 
rezolvate cu mult profesionalism de către scriitorul şi 
profesorul Radu Igna” (din Prefaţa volumului). 


Gligor Haşa. Omul şi opera 


Maria-Daniela Pănăzan: 

Radu Igna este un scriitor reprezentativ pentru Тага 
Hațegului. Este autor a numeroase volume de proză, dintre 
care putem aminti: Armonia snack-bar, Vâltoarea. Roman, 
Cultură si civilizaţie suedeză. Note de călătorie, Nimic 
deosebit in timpul serviciului meu. Miniroman, Valea 
proscrişilor. Roman, Lazăr nu mai vine. Proză scurtă, 
Condamnat. Roman, Vocaţia culturală a Hațegului, Istanbul, 
un oraş de două continente. Note de călătorie, Haţeg. 
Vremuri şi oameni, fapte şi mărturii. De data aceasta vine în 

întâmpinarea cititorilor cu o carte de critică literară, în care 
încearcă să sintetizeze portretul scriitoricesc al lui Gligor 
Haşa, recunoscut autor devean. 

Cartea Gligor Haşa. Omul şi opera a apărut la Editura 
CronoLogia, Sibiu, în 2014. Ea este structurată într-o manieră 
clasică, autorul urmărind să evidentieze scrierile lui Gligor 
Hasa în funcţie de tematica abordată. Astfel, primele capitole 
sunt dedicate paginilor de proză, respectiv povestiri, legende 
şi romane scrise de Gligor Haşa. Urmează apoi prezentarea 
eseisticii, a cărţilor de istorie literară şi de poezie, apoi a 
lucrărilor de didactică, a paginilor dedicate lui Mihai 
Eminescu, a ziaristicii autorului analizat, a operelor de teatru 
şi a monografiilor. Lecturând cartea descoperi un univers 
divers, dar centrat în jurul aceleaşi ţinte literare şi anume: 
prezentarea vieţii sociale, economice, istorice а Țării 
Hațegului, ţinut binecuvântat şi atât de bogat, dovadă stand 
mai ales legendele pe care Gligor Haşa le dezvăluie lumii 
prin cărţile sale. 

Meritul lui Radu Igna este acela de a reuşi să surprindă 
esentele unei lumi specifice operei Іш Gligor Haga, 
coordonatele între care pendulează personaje mitologice, 
spaţii narative originale sau simboluri ale unui univers care 
vieţuieşte prin diversitate în unitate. Abordând atâtea specii 
literare, fie că ele aparţin liricului sau epicului, dramaturgiei 
sau eseisticii, istoriei sau didacticii, Gligor Haşa se dezvăluie 
cititorilor prin „ochii” formaţi ai lui Radu Igna, care nu ezită 
să elogieze opera literară dar şi activitatea didactică de înalt 
nivel. Sintetizând, autorul ne spune: „Când a publicat 

„Legende strămoşeşti” în 1978, Gligor Haşa era un scriitor 
cunoscut ca autor de lucrări didactice, de referinţă fiind cele 
din domeniul educaţiei extraşcolare. Cartea a constituit doar 
un preludiu pentru ceea ce avea să publice ulterior, cărțile 
de povestiri şi romanele despre etnogeneza românilor. 
Născut fiind in zodia Capricornului, poziţia stelelor a 
influenţat, după propria mărturisire, cel puţin două trăsături 
ale eului său: perseverenta, geamănă adeseori îndărătniciei, 
pusă în folosul unei idei chiar atunci când aceasta s-a 
dovedit donquijotescă, şi iubirea la amiaza trăirii pentru 
oameni şi locuri. S-a născut pe data de 2 ianuarie 1938, ca 
fiu al lui Nechifor şi al Mariei, în satul Tău, comuna Roşia de 
Secaş, judeţul Alba, un fel de centru, pentru el, spiritual, 
unde încă se mai păstrează ca într-o insulă de arhaism etnic, 
urmele unei vieţi sociale încărcate de minunate tradiţii 
folclorice” (р. 9). 

Un capitol interesant, care atrage atenţia, este cel 
dedicat romanelor, forma romanescă la care aspiră cu 
indreptatire orice bun prozator. Romanele istorice ale lui 
Gligor Haşa se hrănesc din „evenimente hotărâtoare pentru 
procesul etnogenezei poporului român în spaţiul romanităţii 
răsăritene sub marii împărați ai Romei: Traian, Hadrian, 
Antoninus Pius, Marc Aureliu, împărații bizantini Valens, 
Marcian şi Teodosiu” (p. 29). Ele răscolesc în adâncimile 
fiinţei căutătoare de adevăr, care luptă să iasă din legendă şi 
mit, devenind realitate. O realitate a ficţiunii specifică mai 
ales creatorilor clasici dar, iată, şi celor absorbiți cu întreaga 
ființă de trecutul îndepărtat, de revelații istorice, de sensul 

existenței unui popor. „Autorul are vocaţia istoriei, cărţile 
sale pornesc de la un sâmbure de adevăr, care continuă mai 
apoi în legendă... Ficfiunea învinge realul, abordându-se în 
acea zonă a mitului... Sugerează filiera creştină a 
locuitorilor din partea răsăriteană a Europei. Destinele 
personajului sunt schimbătoare. Gligor Haga este un bun 
analist al culturii străvechi. Romanul se încheie cu aceeaşi 
notă de amestec de real şi fabulos cu un epilog pus pe 
seama unui narator pe care trebuie să-l identificăm cu 
autorul” scrie Cornel Nistea în „Discobolul”, iulie-august, 
2006 (p. 40). 

Prin maniera elegantă de a aborda pe omul Gligor Hașa 
şi opera sa, autorul Radu Igna reuşeşte să realizeze o carte 
frumoasă, menită să releve imaginea sine qua non a unei 
personalităţi şi a unei longevive cariere literare. Mă bucură, 
de asemenea, faptul că acest volum reuşeşte să aducă, în 
mâinile cititorilor, doi autori renumiţi care imbogatesc, prin 
scrierile lor, un spaţiu literar aparte, cel al Ţării Hațegului, cu 
opere de certă valoare. 

Cuprins 


Poezia pământului e size cereasca asa caiet 
Despre sfinţenia scrisului 
Radu Igna, note bio- -bibliografi ice 


Armonia Snack-Bar 
Up and Down 

Cultură şi civilizaţie suedeză — o lecţie discretă pentru 
inspector 


Literatura între istorie, mit şi dramă la Gligor Hasa..... 
„Се înseamnă să fii onest” — Faptele „obişnuite” ale 

haţeganilor într-o lume neobişnuită 
Gânduri despre opera scriitorului Radu Igna 
Ali FOTO ПЕЙ cin moca pote талаага 

Cartea mea-i, fiule, o treaptă... 
Album foto inedit 


Radu Igna 1967, Haţeg. 


SL | 

Р E ; 
Haţeg, 24.09.1987. Vizita scriitorului Ion Arieşanu si a 

soţiei la Haţeg. Radu Igna împreună cu scriitorii din Haţeg: 

Constantin Stancu, Ionel Amăriuţei, Ion Ariesanu, Radu 

Igna, Ionel Drăgănescu, Steluţa Rădoni (Director al Casei de 

Cultură Haţeg), Tatiana Arieşanu şi Rodica Stancu. 


Tatiana Ariesanu, Ion Arieşanu, Steluţa Radoni, Radu 
Igna, Ionel Amăriuţei si Constantin Stancu (cel care recită din 
poemele sale). 


Radu Igna si prietenii săi scriitori, la Haţeg. Aici, 
împreună cu Iv Martinovici. 


Radu Igna împreună cu Eugen Evu. 


În fotografie: scriitorii Radu Igna, Mariana Pândaru, Dumitru 
Hurubă, Raul Constantinescu, Constantin Stancu și Felix Rian 
(Constantinescu). Fotografie realizată la Deva cu ocazia sărbătorii 
scriitorului Dumitru Hurubă la vârsta de 55 de ani. 


Radu Igna şi familia care i-a fost mereu 
aproape: soţia Octavia (Tavi) la Călimăneşti in 
2003, fiica Luminiţa, ginerele Adrian Huniade 
si nepotul Sergiu (pagina următoare). 


RADU IGNA 


CONDAMNAT 


EDITURA 
a 


DE VEST 


Radu Igna împreună cu autorul acestei cărţi, la 
prezentarea volumului Haţeg. Vremuri si oameni, fapte si 
mărturii, Alba Iulia, 2014. 


Târgul de Carte Alba Transilvana 2014: Radu 
Igna (primul din stânga) alături de scriitorii: 
Constantin Stancu, Valentin Marica, Ovidiu Vasilescu 
si Lorinezi Francisc. 


Sponsor al cărții 


Radu Igna, Haţeg. Vremuri şi oameni, fapte şi mărturii 

